7492 ta kanal eslovlari\n3555 ta repostlar\n🍿Tv Gold Kino (Rasmiy)\nNexia bozor N1 ✔ neksiya bozor\n18 Sep, 07:10\n12 Sep, 08:34\n12 Sep, 03:17\n508.3k ta obunachilar\n21 Sep, 09:04\nRT_Holdings( спецтехник булими)\n316.2k ta obunachilar\n133.3k ta obunachilar\nTADBIRKOR.UZ 🇺🇿 21 Sep, 18:54\n#Biznes_Reja: Янгича услубда Пластик идишлар ишлаб чиқариш орқали котта фойда олиш. Сиздан талаб - интизом, таваккал қилиш ва меҳнат .! @Tadbirkoruzb\nШуҳрат Мусаевдан мажбурий UZIMEI ҳақида..!\nTADBIRKOR.UZ 🇺🇿 21 Sep, 18:52\nTADBIRKOR.UZ 🇺🇿 21 Sep, 17:41\n⚡“Роспотребнадзор” Ўзбекистон «Вектор» маркази ишлаб чиқарган коронавирусга қарши вакцинани ҳамкорликда синовдан ўтказишга қизиқиш билдираётганини маълум қилди.\nTADBIRKOR.UZ 🇺🇿 21 Sep, 17:40\nTADBIRKOR.UZ 🇺🇿 21 Sep, 09:04\nTADBIRKOR.UZ 🇺🇿 21 Sep, 09:03\nTelegram канал - @mirabad_avenue\nInstagram - instagram.com/mirabad_avenue\nFacebook - facebook.com/mirabad.avenue\nСайт - mirabad.uz\nTADBIRKOR.UZ 🇺🇿 21 Sep, 06:47\n⚡ Тадбиркорларга август-сентябрь ойларида 14,9 млрд сўмлик ортиқча ҚҚС суммаси қайтарилди\nTADBIRKOR.UZ 🇺🇿 20 Sep, 18:06\nАҚШда WeChat ва TikTok иловалари блокланиши кутилмоқда.\nAҚШ ҳукумати 20 сентябрдан бошлаб, мамлакат ҳудудида Хитойлик мутаҳассислар томонидан ишлаб чиқилган WeChat ва TikTok иловаларини юклаб олишга тақиқ ўрнатади. Бу ҳақида савдо вазирлигининг расмий ҳабарида айтиб ўтилди.Тақиқ, шунингдек, аввалроқ ўрнатилган иловаларга ҳам тегишлидир.\nTADBIRKOR.UZ 🇺🇿 20 Sep, 18:05\nУ Германиядаги шифохонада даволаниш вақтида оламдан ўтган.\nМанба маълумотига кўра, айни вақтда Бухорода дафн маросимига тайёргарлик кўрилмоқда, президент ҳам Бухорога бориши кутилмоқда.\nTADBIRKOR.UZ 🇺🇿 20 Sep, 18:04\nTADBIRKOR.UZ 🇺🇿 20 Sep, 18:00\n🌙 Жаннатда уйингиз бўлишлигини хоҳлайсизми?\nПайғамбаримиз Муҳаммад соллаллоҳу алайҳи васаллам дедилар:\n«Ким Аллоҳ учун масжид бино қилса, у хоҳ кичик бўлсин, хоҳ катта бўлсин, Аллоҳ унга жаннатда уй (қаср) бино қилади». Термизий ривоят қилган.\nСиз ҳам Аллоҳ байтини қурилишига ўз ҳиссангизни қўшинг!\nПластик карта рақами масжид имом-хатиби UMIRZAKOV KOMILJON номида\n💳 Uzcard: 8600 0304 1645 6501\n☎ тел: +99899 325-70-07\nМасжид қурилишини ва қилинган эҳсонларни @EzguMaqsad телеграм канали ёритиб бормоқда\nTADBIRKOR.UZ 🇺🇿 20 Sep, 14:08\n☝🏼 Diqqat Admindan Tavsiya 💥\n☝ Udar va yengi Kinolar kere bo'lsa kirvolila yaxshi kinolar bor ekan lyuboy temada! 🎬\n🎬 Shaxsan o'zimga yoqadi silayam qo'shilvolila yoqib qoladi 👍\n✊ Kirib ko'rish👇\n❤ Melodrama Kinolar 🤓\n🦹♂ Jangari Kinolar 🤺\n🎬 2020 Yilning Eng songgi Premyeralari 😱\n🎭 Kino Zakaz Qlish 🏃♀🏃♂\nTADBIRKOR.UZ 🇺🇿 20 Sep, 13:13\n☝☝☝NEXIA AVTO ishqibozlari uchun ajoyib telegram tarmog'ida O'zbekistonda yagona bo'lgan kanal\n✅NEXIA 1_ 2_3 asosan sotuvda bo'lgan avto narhlarini bilib olish uchun qulay imkoniyat.\nTADBIRKOR.UZ 🇺🇿 20 Sep, 13:12\n💁🏻♀ISHGA MARHAMAT ‼ 📆 OYLIK\n💸 (4 MILLIONDAN) 💸 (9 MILLIONGACHA)\nTADBIRKOR.UZ 🇺🇿 20 Sep, 10:16\n#Biznes_Reja: Уй шароитида Қуён боқиш орқали котта фойда олиш. Сиздан талаб интизом, таваккал қилиш ва меҳнат .! @Tadbirkoruzb\nTADBIRKOR.UZ 🇺🇿 20 Sep, 06:43\n1 октябрдан юртимиз кинотеатрларида жадидчи олим ҳақидаги "Ибрат" фильми намойиши бошланади\nФильм шоир, таржимон, тарихчи ва тилшунос олим, жадидчи Исҳоқхон Ибрат ҳақида бўлиб, унда олимнинг машаққатга бой ҳаёт йўли тасвирланган. "Ўзбеккино" Миллий агентлиги томонидан суратга олинган ушбу киноасар реал воқеаларга асосланган.\nTADBIRKOR.UZ 🇺🇿 20 Sep, 06:36\nЛюбая бизнес хорошо:\nTADBIRKOR.UZ 🇺🇿 20 Sep, 06:34\nRT Holdings дан барча турдаги махсус техникалар❗\nСизлар учун янги ва Б/У махсус техникаларни таклиф қиламиз:\n✅ Бошқа махсус техникалар\n🌐 Буюртмага асосан чет элдан махсус техникалар етказиб берамиз.\n🚇 HYUNDAI ва VOLVO каби дунёга машҳур брендларнинг тайёр Б/У экскаваторлари мавжуд.\n☝Сотувга қўйилган эскаваторлар билан танишинг:\nⓂ Тез, ишончли ва қулай шартларда харид қилинг.\n👉 Батафсил: @rt_holdings_company\n🇺🇿 Ўзбекистон бўйича хизмат кўрсатамиз.


Лофтус-Чик бир мавсумда 10 та гол урган сўнгги 27 йил ичидаги илк "Челси" тарбияланувчиси\n"Челси" клуби ярим ҳимоячиси Рубен Лофтус-Чик Лондон клубининг академиясининг 1992 йилдан буён бир мавсумда 10 та гол урган илк футболчи бўлди.\nЕвропа Лигаси ярим финалининг жавоб ўйинида "Айнтрахт" клубига қарши ўйинда Лофтус-Чик тўп киритди. Шу тариқа, у жорий мавсумда 10-голини уришга эришди ва 1992/93 йили Грэм Стюартнинг натижасини такрорлашга эришди. Ўша мавсумда Стюарт Англия чемпионатида 9 та, Лига кубогида битта гол урган эди.\nЛофтус-Чик 8 ёшидан бошлаб "Челси" тизимининг барча ёш табақаларидан ўтиб келган. 2013/14 мавсумда у клуб билан бирга ёшлар Англия кубогини қўлга киритган. Рубеннинг "Челси" асосий жамоаси учун дебют ўйини 2014 йили 10 декабрь санасида ЕЧЛ Лиссабоннинг "Спортинг" клубига қарши бўлиб ўтган эди.\nМэддисон Англия термасига қайтмоқчи\n“Ливерпул” аутсайдерга йирик ҳисобда ютқазиб қўйди\n“Челси” ҳимоячиси жамоадан кетишини маълум қилди


Мирча Луческу: «Биз ярим финални Львовдаги биринчи учрашувдаёқ бой бергандик»\n10:48 / 06.05.2016\nУкраинанинг «Шахтёр» клуби бош мураббийи Мирча Луческу Европа Лигасининг 1/2 финал босқичида «Севилья» имкониятни бой берганидан (1:3, 2:2) кейин ўз фикрлари билан ўртоқлашди.\n«Львовда ҳам (биринчи учрашув ўтказилган шаҳар — Kun.Uz), бугун ҳам биринчи бўлимдан кейин бу жамоа билан финалга чиқа олишимизга ишонгандим. Аммо бизга бардош етишмади. Иккинчи бўлимда «Севилья»га тўп назоратини ҳам топшириб қўйдик. Шунингдек, икки марта ҳам «Севилья» фойдаланган қарши ҳужумларни ўтказиб юбордик. Мен барча футболчилар ўйинидан қониқиш ҳосил қилдим. Сабаби биз ўз иштирокимиз орқали Украина футболига муҳим очколарни тақдим этдик.\nЎйлашимча, бу учрашувни Испанияда эмас Львовда бой бериб бўлгандик. Ўшанда биз биринчи бўлимдаёқ учрашув тақдирини ҳал қилишимиз мумкин эди», – дея Луческудан иқтибос келтиради Tribuna.com «Футбол 1» телеканалидаги интервьюсидан фойдаланиб.\nМирча Луческу Львов\nЛьвовдаги тураржой биносида снаряд портлади\nПорошенко Россия томонидан кенг кўламли ҳужум бўлиши эҳтимолини истисно этмаяпти


Ўзбекистондаги норезидентлар учун хизматлар\nҲисобот шаклларига тузатиш киритилади\nИккинчи навбатда нима ҳисобдан чиқарилади\nДоимий муассасалар учун ҚҚС: ҳисобга туриш ва ҳисоб-китоб\nЮридик шахсларнинг мол-мулкига солинадиган солиқ бўйича аванс тўловлари суммаси қандай ҳисобланади\nЯкка тартибдаги тадбиркор қатъий белгиланган миқдорда ЖШДСни қандай тўлайди\nБазада акциз солиғини ҳисобга олинг\nКўргазма хизматларини кўрсатишда ҚҚС\nЖисмоний шахсга қарз бериш оқибатлари\nСолиқ солинмайдиган кўчмас мулк\nРеклама товарлари бўйича ҚҚСни ҳисобга олиш\nИмтиёз қандай қўлланилади\nЖисмоний шахслар даромадидан олинадиган солиқ ва мажбурий бадаллар ҳисоб-китоби услубияти\nСБХ / 2020 йил / № 04 / ҚҚС ҳақида\nКорхона (умумбелгиланган солиқларни тўловчи) хизматларни экспорт қилади – Ўзбекистон Республикаси ҳудудида бўш контейнерларни сақлайди. Хизматларни харид қилувчилар ЎзР норезидентлари бўлиб, улар ЎзР ҳудудида фаолият юритмайдилар ва бу ерда турмайдилар ҳам.\nХизматларни харид қилувчилар хорижий ташкилотлар бўлганда, Ўзбекистон ҳудудида бўш контейнерларни сақлаш бўйича хизматларни кўрсатишга доир айланма 2020 йилда ҚҚСга тортиладими?\n– Агар кўчар мол-мулкни сақлаш бўйича хизматлар Ўзбекистон Республикаси ҳудудида кўрсатилса, Ўзбекистон уларни реализация қилиш жойи бўлиб ҳисобланади (янги таҳрирдаги Солиқ кодексининг 241-моддаси 3-қисми 2-банди). Реализация қилиш жойи Ўзбекистон Республикаси бўлган хизматларни кўрсатиш бўйича айланма ҚҚС бўйича солиқ солиш объектидир (янги таҳрирдаги Солиқ кодексининг 238-моддаси 1-қисми).\nБинобарин, бундай хизматларнинг харидорлари хорижий ташкилотлар бўлишига қарамай, Ўзбекистон Республикаси ҳудудида бўш контейнерларни сақлаш бўйича хизматлар реализациясидан айланма 2020 йилда ҚҚСга тортилади. ҚҚС ставкаси – 15% (янги таҳрирдаги Солиқ кодексининг 258-моддаси 1-қисми).\nКорхона ушбу айланмалар учун фойдаланиладиган харид қилинган товарлар (хизматлар) бўйича ҚҚСни ҳисобга олиш ҳуқуқига эга (янги таҳрирдаги Солиқ кодексининг 266-моддаси 1-қисми).


Kutubxona - Andre Morua. Tarjimai hol (hikoya) / Kiril\nSiz shu sahifadasiz: Andre Morua. Tarjimai hol (hikoya) / Kiril\nАсар номи Таржимаи ҳол (ҳикоя)\nТаржимаи ҳол (ҳикоя)\nМўлгина емакхонани ёритиб турган чироқларнинг пилиги пастлатиб қўйилган — бу йил Лондонда нимқоронғида ўтириб овқатланиш расм бўлган. Эрве Марсена жойини топиб ўтирганда кўрдики, уни жуда кекса бир хонимнинг — леди Xемптоннинг ёнига ўтқазиптилар. Эрве кекса хоним билан бир столда ўтиришга эътирози йўқ эди. Ёши ўтинқираб қолган хонимлар одатда очиқ кўнгил бўлишади. Ва кўпинча ғаройиб воқеаларни гапириб беришади. Кўзларида порлаб турган истеҳзо ёлқинларига қараганда эса, леди Xемптон ҳазил-мутойибага мойил аёлга ўхшаб кўринади.\n— Қайси тилда сўзлашмоқни маъқул кўрасиз, жаноб Марсена? Франсузчами ё инглиз тилидами?\n— Йўқ демасангиз, леди Xемптон, мен франсуз тилини афзал кўрардим.\n— Лекин ёзганда инглиз мавзуларида ёзасиз-ку! "Жозеф Чемберленнинг ҳаёти" деган китобингизни ўқиганман. Уни ўқиб анча кўнглим ёзилди. Негаки, мен бу одамларнинг ҳаммасини танир эдим. Ҳозир нима устида ишлаяпсиз?\nФрансуз йигит чуқур тин олди.\n— Мен Байрон ҳақида китоб ёзмоқни орзу қиламан. Лекин унинг тўғрисида жуда кўп ёзилган... Рост, янги материаллар топилипти — Мери Шеллининг мактублари, графиня Гвиччолининг қоғозлари. Аммо буларнинг бари эълон қилиниб бўлди. Мен бирон-бир номаълум ҳужжатларни топсам дердим, аммо ҳеч нарса тополмаяпман.\n— Байроннинг мутлақо номаълум саргузашти дейсизми? Ақл бовар қилмайди-ку, леди Xемптон? Ахир, тоғ-тоғ тадқиқотлар ёзилган бўлса...\n— Уни "батамом номаълум" деб жиндай маҳобат қилдим, шекилли. Чунки бу саргузаштга алоқадор хонимнинг номи тадқиқотчиларнинг тилига тушиб бўлган. Мен леди Спенсер-Свифтни назарда тутяпман...\n— Албатта, леди Xемптон. Кўп ҳолларда ихтиёримизда мактублар, ҳужжатлар бўлади. Рост, баъзан мактубларда ҳам ёлғон гаплар учрайди, айрим гувоҳликларга ҳам ишониб бўлмайди. Лекин тадқиқотчининг танқидий туйғуси бор...\nЛеди Xемптон суҳбатдошига ўгирилиб, унга қадимий лорнети орқали қаради.\nЁш франсуз йигит мамнуниятдан яйраб кетди.\n— Нима дердим, леди Xемптон? Ҳиндуларга ўхшаб, отам ҳам сиз, онам ҳам сиз дердим. Сизнинг шарофатингиз билан китоб ёзилиб қоларди... Сизнинг қўлингизда чиндан ҳам шу ҳужжатлар борми? Шунақа савол берганим учун маъзур тутасиз... Сира ақлим бовар қилмаяпти-да..,\n— Ундоқ бўлса, нега энди менга кўрсацин?\n— Чунки бу тўғрида ундан мен илтимос қиламан... Сиз ҳали бизнинг мамлакатимизни яхши билмайсиз, жаноб Марсена. Бу ерда сиз ҳар қадамда сирлар-у кутилмаган воқеаларга рўпара бўласиз. Шаҳар ташқарисидаги қасрларимизнинг ертўлалари ва чорбоғларида чинакам хазиналар ётибди. Аммо эгалари уларга заррача қизиқмайдилар. Бирорта одам хонавайрон бўлиб, уйи кимошдида сотилган тақдирдагина архивлар ёруғ дунёга чиқади. Агар тутган жойидан кесадиган тадбиркор америкалик Босвеллнинг машҳур қоғозларини топмаганида улар крокет шарлари солинган қутида умрбод қолиб кетган бўларди.\n— Ўйлайсизки, тутган жойидан кесадиган тадбиркор франсуз йигитнинг ҳам иши ўнгидан келади? Америкалик Босвеллнинг қоғозларини бир неча минг долларга сотиб олганди. Ҳолбуки, франсуз йигитда бунақа пул йўқ.\n— Виктория Спенсер-Свифт долларга учадиганлардан эмас. У менинг тенгдошим, саксондан ошиб қолган. Ўзининг даромадлари унга бемалол етиб ортади. Сиз унинг кўнглини тополсангиз бас — маъқул бўлсангиз сизга қоғозларини кўрсатади. Ундан ташқари, эрининг катта бувисини китобингизда чиройли қилиб тасвирлайсиз деб умид қилади...\n— Лорд эмас, баронет... Сер Александр Спенсер-Свифт уларнинг уруғида шу унвонга сазовор бўлган сўнгги шахс эди. Виктория ҳали ҳам ўша — Байрон меҳмон бўлган уйда яшайди... Бу Глостер графлигидаги Елизавета замонларидан қолган жуда бежирим қаср... Бахтингизни синаб, бир ўша жойга бормайсизми?\n— Бажону дил... агар мени таклиф қилсалар...\n— Буни мен бўйнимга оламан. Бугуноқ Викторияга мактуб ёзаман. У сизни, албатта, таклиф қилади... Агар мактуб кескин оҳангларда ёзилган бўлса, бундан чўчиманг. Виктория қарилигимиз муайян устунлик беради деб ҳисоблайди — хаёлимизга келган гапларни рўйи-рост, очиқчасига айтмасак, қарилигимиз қаёққа боради? Ниманинг ҳам андишасини қилмоқ керак? Зарурати борми?\nБир неча кундан кейин Эрве Марсена ушоққина машинасида Глостер графлигидаги хушманзара қишлоқдан кетиб борарди. Ўтган ёз одатдагидек серёғин бўлди ва бу дарахтлар билан гулларга жуда қўл келди. Энг камсуқум хонадонларнинг деразаларида ҳам чаппар уриб турган гулларни кўриш мумкин эди. Маҳаллий олтин ранг тошлардан қурилган иморатлар Шекспир замонасида қандай бўлган бўлса, ҳозир ҳам шундайлигича турарди. Инглиз манзараларининг нафис гўзалликларини яхши кўрадиган Эрве Виндхерст паркини кўриб қойил қолди. Леди Спенсер-Свифтнинг қўрғони шу ерда жойлашган эди. Қинғир-қийшиқ йўлни қалин ўт-ўлан босган эди. Майсазорлар ҳафсала билан тарашлаб қўйилган. Уларнинг теварагини бақувват эман дарахтлари ўраб олган. Ғовлаб кетган қирққулоқлар ва қирқбўғинлар орасида ҳовуз ялтираб кўринади. Ниҳоят, Эрве қасрга етиб келди ва ёввойи узум билан қопланган дарвоза олдида машинани тўхтатди. Сўнг юраги ўйнаган кўйи қўнғироқ тугмасини босди. Ичкаридан ҳеч қандай жавоб бўлмади. Эрве беш дақиқача кутди. Кейин оҳиста эшикни итариб кўрди. Эшик очиқ экан. Даҳлиз нимқоронғи. Ўриндиқларда шарфлар ва палтолар уюлиб ётипти. Даҳлизда ҳеч ким йўқ. Аммо қўшни хонадан ёд олинган матнни ғўддираб айтаётгандай овоз эшитилди. Франсуз эшик олдига келиб, деворларига катта-катта портретлар осилган чўзинчоқ зални кўрди. Бир гуруҳ сайёҳлар фрак кийган улуғсифат эшик оғасининг теварагини қуршаб олишган. Эшик оғасининг фраки остидан тўқ сиёҳранг жилети ва йўл-йўл шими суриниб турипти.\n— Мана бу, — дейди эшик оғаси суратни кўрсатиб, — сер Уилям Спенсер-Свифт (1775—1835). У Ватерлоо ёнидаги жангда иштирок этган ва Веллингтоннинг шахсан дўсти бўлган. Сувратни сер Томас Лоуренс чизган. У кишининг асли леди Спенсер-Свифтнинг сурати ҳам сер Томас Лоуренснинг мўйқаламига мансуб.\n— Ўша хонимнинг ўзими...\n— Ҳа, — дея илова қилди эшик оғаси шивирлаётгандай паст овозда, — бу ўша хоним. Байроннинг маъшуқаси бўлган. Байрон унга "Пандорага" деган машҳур сонетини бағишлаган.\n— Xудди шундай, — деб тасдиқлади у. — Бу эса сер Роберт Спенсер-Свифт. Аввалги Спенсер-Свифтнинг ўғли (1808—1872). Портретни сер Жон Миллес ишлаган.\n— Байрон Виндхерстда меҳмон бўлиб кетгач, тўрт йил ўтгандан сўнг сер Роберт дунёга келган.\n— У сер Уилямнинг дўсти эди.\nҲар икки портретни яхшилаб кўриб олмоқ учун Эрве Марсена сайёҳлардан ажралиб қолди. Леди Спенсер-Свифтнинг эри сер Уилямнинг юзи япалоқроқ, ичавериб шишинқираган, дурустгина шамол еган эди. Унинг юзига қзрас сержаҳл ва мутакаббир одам бўлганини тахмин қилиш мумкин эди. Xотинининг нафис ҳуснида эса улуғворлик билан бокиралик мужассам эди. Аммо тикилиброқ қараганда ледининг соф нигоҳидаги яширин ҳисчанликни ҳам, бағритошликдан ҳоли бўлмаган таманнони ҳам илғаб олиш мумкин эди. Сайёҳлар томошани тугатиб, эшик томон йўл олдилар, йигит эса ҳамон хаёлчанлик билан суратларни томоша қилишда давом этмоқда эди.\n— Кечирасиз, сер, билетингиз борми? Сиз бошқалардан кечикиброқ келдингиз... Ҳамма кириш ҳақини тўлаб бўлганди. Шунинг учун изн берсангиз..\n— Мен сайёҳ эмасман. Леди Спенсер мени лутфан таклиф қилиб, шу ерда дам олиб кетишга ундаган. У мени қизиқтирган ҳужжатларни кўрсатишга ваъда берган...\n— Афв этасиз, сер... Бундан чиқадики, леди Xемптон тавсия этган ёш франсуз сиз экансиз-да? Бир дақиқа, сер. Мен бу одамларни кузатиб қўяй, шу заҳотиёқ хоним-афандига хабар қиламан... Сизга ажратилган хона мунтазир, сер. Юкларингиз машинадами?\nСайёҳларнинг келиб туриши леди Спенсер-Свифтни солиқ тўлашдан озод қиларди. Ўз қасрининг эшикларини хорижий туристларга очган кунларда леди Спенсер-Свифтнинг ўзи иккинчи қаватда жойлашган меҳмонхонада истиқомат қиларди. Ёш франсузни ўша ерга таклиф қилишди. Кекса леди ўзини мағрур тутар, лекин унда мутакаббирлик йўқ эди. Унинг тик қадди-қоматида» ғурур ёғилар, лекин муомаласидаги тўғрилик уни анча юмшатиб турарди.\n— Миннатдорлигимни қандай изҳор қилишимни ҳам билмайман, — деб гап бошлади Эрве Марсена. — Етти ёт бегона одамни қабул қиляпсиз...\n— Наҳотки, бу қоғозларда тилга олиб бўлмайдиган... гаплар бўлса?\n— Билмадим, — деди у. — Мен уларни ўқиган эмасман. Xат жуда ҳам майда — уни ўқийман деб кўздан айрилиш ҳеч гап эмас. Бундан ташқари, йигирма яшар жувон бировга ошиқ бўлиб қолса, кундалигида нималар ёзиши мумкинлигини ҳаммамиз ҳам яхши биламиз.\n— Миледи, мен бу қоғозлар ичида Байрон билан эрингизнинг катта бувиси ўртасида... м-м... яқинлик бўлганини исботловчи далилларга дуч келиб қолмайманми? Шундай бўлиб қолган тақдирда ҳам ҳеч нарсани яширмасликка ҳаққим бор деб ҳисоблайвераманми?\nЛеди франсузга таажжуб билан қаради. Унинг нигоҳида жиндай энсаси қотгани сезилиб турарди.\n— Жуда олийҳиммат экансиз, леди Спенсер-Смит... Ҳолбуки, кўп оилалар ҳамма нарса аён кўриниб турган бўлса-да, ота-боболарининг номус-орини ўттизинчи бўғингача ҳимоя қилишади.\n— Бемаъни гап, - деб такрорлади кампир. — Сер Уилям тўнгак эди, ёш хотинининг аҳволини тушунмас эди. Бунинг устига унга хиёнат қилиб, теварак-атрофдаги кизлар билан дон олишиб турарди. Леди Спенсер-Свифт лорд Байронни учратганда, у нафақат улуғ шоир эди, балки фариштанинг қиёфасига ва иблиснинг ақлига эга бўлган эркак ҳам эди. Леди жуда зўр одамни танлаган эди. Бунинг учун ким ҳам унга дашном берарди?\n— Оилавий ривоятимизда шундай дейилади, — деб қатий жавоб берди у. — Менинг эрим буни ўзининг отасидан эшитган, у ҳам отасидан эшитган. Бунга сиз ўзингиз ишонч ҳосил қилишингиз мумкин, чунки, яна қайтариб айтаман, ҳужжатлар сизнинг ихтиёрингизда, ҳозир мен сизга уларни кўрсатаман. Сиз эса қаерда ишламоқчи эканингизни айцангиз.\nМарсена тушиб қолган шароит хаёлот оламини қўзғамаслиги мумкин эмас эди. Иморатнинг пастки қаватида жойлашган, деворларига қизил мато қопланган ертўлада бошқа хоналардан фарқли ўлароқ электр чироқ йўқ эди. Шамлар шуъласи теварак-атрофга титроқ соялар ташлаб турипти. Деворлардан бирининг тагига каттагина пўлат сандиқ қўйилган. У ўрта асрлар сандиғига ўхшаб безалган. Унинг рўпарасида кенггина диван турипти. Кекса леди франсузнинг қўлига таяниб, виқор билан ертўлага тушди, калитларни қўлига олиб, қулфнинг учта тешигига солди-да, тезгина буради. Шундан кейин сандиқнинг залварли эшикларини Миллер очди.\nМарсенанинг кўзларига кумуш қошиқ ва санчқилар ялтираб кўринди. Унинг нигоҳидан чармдан ишланган аллақандай ғилофлар липиллаб ўтди, аммо бека қўлларини муқоваси оппоқ сахтиён теридан ишланган қалин албомга узатди.\n— Шошманг-чи... Сизни қаерга ўтқазсак экан? Манави катта эман столининг ёнида ўтирсангиз сизга қулай бўлармикин? Лаббай? Майли, бўлмаса. Жуда яхши... Миллер, жаноб Марсенанинг ўнг ва сўл томонига иккита шамдон қўйиб беринг... Энди сандиқни қулфланг. Биз кетайлик. Меҳмонимиз бемалол ишласин.\n— Муҳтарам жаноб Марсена, — деди леди. — Шошилиш яхшиликка олиб келмайди, лекин, майли, билганингизни қилинг. Тушлигингизни шу ерга олиб келишади. Бошқа ҳеч ким сизга халақит бермайди. Эрталаб нонуштани сизнинг хонангизга олиб келишади. Сўнгра яна ишлайверишингиз мумкин. Биз сиз билан кундузи соат бирда тушликда кўришамиз... Шундай қилсак сизга маъқул бўладими?\n— Жуда ҳам яхши бўлади-да, леди Спенсер-Свифт. Миннатдорлигимни қай тарзда...\n— Қўйинг, керак эмас. Xайрли тун.\nЭрве ёлғиз қолди. У портфелидан ўзи ёзар ручкасини олди, қоғоз чиқариб столга ўтирди ва ҳаяжондан юраги ҳаприқиб, сахтиён албомни очди. Кампирнинг гапи тўғри эди — хат ҳақиқатан ҳам жуда майда ва ажи-бужи эди. Афтидан, Пандора ёзувларимни ўқиш қийин бўлсин деб атайин шундай қилган кўринади. Албом эрининг қўлига тушиб қолиши мумкин эди. Эҳтиёт чораларини кўриб қўйган яхши эди. Аммо Марсена ҳар қанақа ажи-бужи хатларни ўқишда ҳам устаси фаранг бўлиб кетганди. У Пандоранинг жимжималарини ҳам унчалик қийналмай ўқий бошлади. Биринчи сатрларданоқ у ўзини жилмайишдан тўхтата олмади. Баён услубида ёш жувоннинг қўли сезилиб турарди. Пандора қизиққонлигини ёхуд ҳаяжонини ифодалаган сўзларни тез-тез таъкидлаб турарди. Кундалик 1811 йилда — никоҳдан сўнг бир неча ой ўтгач бошланган эди.\n"1811 йил 25 октябр. Бугун жуда толиқдим, бетобман, эгарда ўтиролмаяпман. Уилям овга кетди. Нима билан машғул бўлишимни билмайман. Кундалик тута бошлайман. Бу албомни менга падари бузрукворим совға қилган. Уни юракдан, жуда-жуда яхши кўрардим. Уни бир умр йўқотганимга ғоятда афсусланаман. Эрим ҳеч қачон менинг аҳволимни тушуна олмайди деб қўрқаман. Унинг юрагида ёвузлик йўқ, лекин у аёл кишига юмшоқ муомала, эркалатиш кераклигини билмайди. Билмадим, умуман, бирон вақт менинг тўғримда ўйлармикин? У ўзининг хотинидан кўра сиёсат тўғрисида, отлар ва фермерлар ҳақида кўпроқ гапиради. Тўйимиз ўтгандан бери у ҳали бирон марта ҳам "севги" сўзини тилга олмади, шекилли. Йўқ, йўқ, олмади. Яқинда у Бриджитга деди: "Хотиним мени бирам жонидан яхши кўрадики..." Мен кўзимни лўқ этказиб туравердим".\nЭрве шикоятларга ва истеҳзоларга тўла саҳифаларни бирма-бир кўздан ўтказди. Пандора ҳомиладор эди. У ҳеч қандай шодликсиз боланинг туғилишини кутарди. Эри унииг қалбида жиндай бўлса-да илинж уйғота олгани йўқ. Бола шу одам билаи Пандорани яна қаттиқроқ боғламоғи керак эди. Жувоннинг жўнгина қайдларида секин-аста сер Уилямнинг ўта ёқимсиз қиёфаси шакллана бошлади. Ундан аччиқ алам кўрган хотини эрининг худбинлиги, шуҳратпарастлиги, дағаллиги намоён бўлган жиндай ҳолларни ҳам гўё гувоҳдай қоғозга битиб қўярди. Бу орада кундалик сатрлари замиридан бошқа бир одамнинг — қўшнилари лорд Петерсоннинг сиймоси борган сари яққолроқ кўрина борди. Сер Уилям қанчалик жирканч бўлса, Петерсон шунчалик марҳаматли кўринарди.\n"1811 йил 26 декабр. Кеча мавлуд байрамида лорд Петерсон менга жуда бежирим кучукча совға қилди. Мен ҳар доимдагидек ёлғиз эдим, лекин лорд Петерсонни қабул қилдим — ахир, у мендан анча улуғ-ку! У мен билан адабиёт ва санъат тўғрисида гаплашди, қани энди мен унинг ҳамма ажойиб фикрларини қоғозга тушира олсам! Уни тингласанг, роҳат қиласан. Унинг хотираси жуда ҳам зўр. У менга Валтер Скотт ва лорд Байроннинг шеърларини ёддан ўқиб берди. Мсн уларни эшитиб, ҳаддан зиёд лаззатландим. Билдимки, мен лорд Петерсондай одамнинг хотини бўлганимда жуда катта муваффақиятларга эришган бўлардим. Аммо у қари, бунинг устига мен умрбод бировнинг ҳасмидаман. Эвоҳ! Шўринг қурсин, Пандора!"\nБундан кейинги қайдлардан маълум бўладики, Байроннинг "Чайлд Гаролднинг саёҳатлари" достони Пандорага жуда катта таъсир кўрсатган. Пандора бу тўғрида ҳатто эрига ҳам айтган ва эридан бундай жавоб эшитган:\n— Байронми? Ҳа, уни яхши танийман. У ҳам менга ўхшаб жаҳонгашта бўлиб юрган кезларда учрашганмиз. Биз Италияда қанчадан-қанча маишатли тунларни бирга ўтказганмиз-у... Қайтганимиздан кейин у мени ўзининг юртига — Нюстед аббатлигига таклиф қилганди. Бу ерда унинг ихтиёрида бир гуруҳ фаришта қизлар бор. Мен улар ҳақида бири-биридан ўтадиган ғаройиб ҳикоялар айтиб беришим мумкин эди — фақат уларни менинг бокира рафиқамга айтиш гуноҳи азим бўлади-да... Xа-ха-ха-ха!..\nШундан кейин оқ албомни ўқиётган одамнинг нигоҳи олдида Байронни ўзларининг ҳузурига — Виндхерстга таклиф қилишга эрини мажбур этмоқчи бўлган Пандора бири-биридан маккорроқ баҳоналар тўрини тўқийди. Аввалига эри қаршилик қилади.\n— Бу ерга келиб нима билан шуғулланади у? — дея такрорларди у. — Бу ерда зерикиб қолади. Оқсоқлиги туфайли узоқ сайрларда менга ҳамроҳлик қилолмайди. Бунинг устига, у овчи эмас...\n— Ўзим унинг кўнглини олишга ҳаракат киламан. Сер Уилямнинг ғазаби қўзиди:\n— "Ўзим" дейсанми? Бу хотинбознинг кўнглини сен оласанми? Бир камим — хотинимни Байронга ўхшаган одам билан ёлғиз қолишига йўл қўйиш қолганди. Бу муттаҳамнинг уйимга келиб олиб бойликларимга кўз олайтиришини кўришга сира тоқатим йўқ...\nАммо Лондонда Байроннинг шуҳрати қанча юксакка ўрлагани сари бу қишлоқ заминдори шоир билан дўстлигини айтиб мақтанишни авж олдирди. У бу тўғрида қўни-қўшниларига ҳам оғиз кўпиртириб гапирди. Қизининг туғилиши муносабати билан леди Спенсер-Свифтнинг миясига жуда ажойиб бир фикр келди — чақалоқни чўқинтиришда лорд Байронни вакил ота тарзида иштирок этишга таклиф қилишса қандоқ бўларкин? Кичкина ледининг тарбияси-ю васийлиги шундай машҳур шоирнинг қўлида бўлса, қандоқ яхши! Сер Уилям таслим бўлди: "Яхши, мен унга ёзиб юбораман, лекин у ҳеч қачон рози бўлмайди. Бусиз ҳам унинг хотинлар-у шеърлар билан боғлиқ ташвишлари бошидан ошиб ётипти". Бироқ Байрон рози бўлди. У турфа хилликни яхши кўрарди. Ўзидай бир шоир одамни чақалоққа, яна бунинг устига қиз болага вакил ота қилмоқчи бўлганлари унга ғалати туюлди ва розилик берди.\n— Леди Спенсер-Свифт сизга ўз эҳтиромини изҳор этади ва сизнинг бирор нарсага муҳтожлигингиз йўқми деб сўрайди, сер?\n— Туни билан дейсизми, сер? Ростданми? Ундай бўлса, сизга яна шам кел-тириб беришим керак экан.\nЭрве олиб келинган овқатдан номигагина тамадди қилгандай бўлди-да, яна албомни қўлига олди. Байроннинг келиши зўр ҳаяжон билан тасвирланган эди — Пандоранинг ёзуви янада ажи-бужи бўлиб кетипти.\n"Бугун эрталаб соат 11 да лорд Б. келди. У нақадар соҳибжамол ва ранги ўчган. Афтидан, у бахциз бўлса керак. У ўзининг оқсоқлигидан хижолат чекади. Шунинг учун ҳам у қадамлаб юрмайди, балки оқсашини яшириш учун югуриб юради. Бекор қилади. Оқсоқлиги ўзига бирам ярашганки... Қизиқ... Уилям мени огоҳлантирган эди. Гўё лорд Б. аёлларга жуда беандиша муомала қилармиш. Ҳолбуки, у менга икки оғиз ҳам гап айтгани йўқ. Рост, вақти-вақти билан сездирмай менга қараб қўяяпти, ҳатто бир марта кўзгуда унинг менга қараб турганини сезиб қолдим. Аммо гаплашганда у фақат Уилямга ва лорд Петерсонга мурожаат қилади, менга эса ҳеч гапирмайди. Сабаби нима экан?"\nШу сабаблар ҳаммаси бир бўлиб Байрон Пандора билан севги ҳақида гаплашмади. Лекин аста-аста бўлса-да, машмашанинг тўрлари тўқила бошлади. Сер Уилям Байронга Нюстед аббатлигини ва у ерда истиқомат қилувчи гаҳ деса қўлга қўнадиган пари қизларни эслатди. Бир вақтлар улардан бири бу қишлоқи заминдорнинг дидига мос келиб қолганди. Сер Уилям уни яна бир кўрмоқ истагини билдирди.\n— Менга қаранг, Байрон. Мени яна бир бор Нюстедга таклиф қилсангиз бўлмайдими? Албатта, хотинсиз...\n— Уялинг-е! Ахир, яқиндагина уйланган одамсиз-а! Xотинингиз воқиф бўлиб қолиб, бевафолик билан аламини олса нима қиласиз?\nСер Уилям хохолаб кулиб юборди:\n— Менинг хотиним-а? Xа-ха-ха! Ахир, у баайни сўфи-ку! Бундан ташқари мени жонидан ортиқ кўради!\nҲар қадамида ҳушёр тортиб юрган Пандора узоқдан туриб бўлса-да бу гапларни эшитди ва кундалигига ёзиб қўйди. Яна бунинг кетидан ўзининг шарҳини ҳам илова қилди: "Мени жонидан ортиқ кўради!" эмиш. Вой тентак-ей! Наҳотки, қисматимда бутун умр шу тўнгакнинг ёнида яшаш бор бўлса! Нега энди унинг шу қилиғига ўхшаш бир иш қилиб, ундан ўчимни олмай? Шу гапдан кейин шунақа ғазабим қўзидики, агар шу оқшом лорд Байрон парқда мени қучиб, лабларимдан бўса олса, ҳеч нарса деб қаршилик кўрсатмаган бўлардим".\nВақт ярим кечадан ошиб кетган. Эрве шоша-пиша саҳифа кетидан саҳифаларни қораламоқда. Ним қоронғи ертўлада ёниб тугаётган шамлар шуъласи борган сари хира тортиб боряпти. Эрвенинг назарида унинг теварагини жонли соялар ўраб олаётгандай туюлади. Қизил башарали қаср хўжайинининг жарангдор "ха-ха-ха"си унинг қулоғига чалингандай бўлди. У леди Пандоранинг нафис чеҳрасидаги ифодани кузатди — бу чеҳрада нозик туйғулар тобора кучайиб бормоқда эди. Қоронғи бурчақда эса Байрон тургандай эди. У юзида истеҳзоли жилмайиш билан бир-бирига сира мос тушмаган эру хотинни кузатиб турарди.\nФрансуз ёниб битган шамларни алмаштирди. Кейин яна ўқишга тутинди. Энди бу бошқа нарсани кузатарди — Пандора ҳарчанд уриниб Байронни хаёлчанлик оғушидан тортиб олмоқчи бўляпти. У топқирлик билан жуда дадил ҳаракат қиляпти. Бу жувонда шунча ғайрат бор деб ўйлаш ҳам қийин эди. Эрининг бефарқлиги унинг жон-жонидан ўтиб кетган кўринади. Пандора унга қасдма-қасдига иш тутди. Ниҳоят, биллиард ўйнаш баҳонасида у шоир билан ёлғиз қолди.\n"Бугун оқшом мен унга шундай дедим: "Лорд Байрон, аёл эркакни яхши кўрса, аммо эркак унга қайрилиб ҳам қарамаса, шўрлик аёл нима қилмоғи керак?" У жавоб берди: "Бундоқ қилмоқ керак". Шундай деди-ю, мени ҳаддан ташқари қаттиқ қучоқлаб олди ва..." Шу ўринда бир сўз ҳафсала билан ўчириб ташланган эди, лекин Эрве кўпда қийналмасдан уни ўқиди: "ўпти".\nЭрве Марсена енгил нафас олди. У омади юришганига ишониб-ишонмасди. "Тушимми, ўнгимми? — деб ўйлади у. — Бизнинг энг ардоқли орзуларимиз фақат тушдагина шунақа тўкислик билан рўёбга чиқади-ку!" У ўрнидан туриб, қўли билан пўлат сандиқни, диванни, деворларни ушлаб кўрди — шу йўл билан бўлаётган воқеаларнинг чинлигига ишонч ҳосил қилмоқчи эди. Шубҳага ўрин йўқ — теварагидаги ҳамма буюмлар чиндан ҳам мавжуд эди, кундалик ҳам ҳақиқий эди. У яна боши билан ўқишга чўмди.\n"Мен қўрқиб кетиб, унга дедим: "Лорд Б., мен сизни севаман, лекин яқинда фарзанд кўрганман. Бу фарзанд мени отаси билан мустаҳкам боғлаб туради. Мен сизга фақат дўст бўлмоғим мумкин. Бироқ сиз менга жуда кераксиз. Менга ёрдам беринг!" У ҳайрон қоладиган даражада меҳрибон ва раҳмдил одам экан. Шу дақиқадан бошлаб, мен билан ёлғиз қолганида, юрагидаги дардларнинг ҳаммаси аригандай бўлади. Менга шундай туюладики, мен унинг қалбига малҳам бўляпман".\nФрансуз йигит табассумини тўхтата олмайди. У Байронни жуда яхши ўрганган, шунинг учун уни ёшгина, ҳимоясизгина жувоннинг ёнида сабр-тоқат билан унга таскин бериб ўтирган қиёфада тасаввур қилолмайди. Унинг қулоқларида шоирнинг овози жаранглагандай бўлади: "Ахир у мени соатлаб қўлларимдан ушлаб ўтириб, фақат шеър ўқиб беришга қобил деб ўйласа, жуда адашади. Биз тугунни ечадиган паллага етиб бордик".\nКейин франсузнинг хаёлига бир фикр келди — леди Спенсер-Свифтнинг унга берган бир боғлам мактублари ичида Байроннинг ҳақиқий кайфиятидан далолат берувчи ҳужжат бўлиши мумкин. У шоша-пиша мактублар боғламини ечди. Ҳақиқатан ҳам, булар Байроннинг мактублари экан. Эрве дарҳол шоирнинг эҳтиросли дастхатини таниди. Бироқ боғлам ичида Пандоранинг қўли билан ёзилган яна қандайдир бошқа қоғозлар ҳам бор эди. Эрве тезгина уларга кўз югуртириб чиқди. Булар леди Спенсер-Свифт мактубларининг қораламалари эди. Жувон уларни ҳам сақлаб қўйган экан.\nЁзишмани ўқишга киришиб кетган Эрве мамнуният билан ишонч ҳосил қилдики, унинг тахминлари тўғри экан. Ҳавойи муносабатлар тез фурсатда унинг жонига тегибди. У Пандорадан кечаси - ҳамма қаср аҳли уйқуга кирган вақтда учрашишни илтимос қилади. Пандора кўнмайди. Аммо унинг астойдил экани сезилмайди. Эрвенинг хаёлидан ўтади: "Қораламасини ҳозиргина ўқиб чиққаним мана шу мактуб Байронга юборилган бўлса, у ғалабанинг яқин эканини ҳис килмаган бўлиши мумкин эмас", Чиндан ҳам жувон анойилигини намойиш қилиб, фақат битта қарши далил келтирипти: "Бунинг иложи йўқ, чунки қасрдаги одамларнинг эътиборини жалб қилмаган ҳолда қасрда учрашишимиз мумкинлигини тасаввур ҳам қилолмайман".\nЭрве яна албомни қўлига олди. Пандора Байрон билан мактублар алмашиб турмоқ учун гўё ўз кутубхонасидан унга китоблар бераётгандай бўлганини ёзипти. Шундай қилиб, у ҳатто эрининг ҳузурида ҳам ҳушторига китоблар берар, уларнинг ичида эса севги мактублари бўлар экан. "Бор-йўғи йигирма ёшда-я!" — деб ўйлади Эрве.\n"Бугун Уилям овга кетди. Биз хизматкорларнинг кўз ўнгида бўлса ҳамки, уззукун лорд Б. билан бирга бўлдик. У бағоят жозибадор эди. Кимдир унга қасрдаги ертўла ҳақида гапириб берипти. У ертўлани кўрмоқ истагини билдирди. Мен у билан бирга тушмоққа журъат қилмадим, аммо мураббия мистрис Д.дан меҳмонга ертўлани кўрсатишни илтимос қилдим. Қайтиб келиб, у ғалати оҳангда шундай деди: "Гўзал кунларнинг бирида бу ертўла шунақа бир гўшага айланадики, мен бутун умрим давомида зўр мамнуният билан уни эслаб юраман!" Бу гапи билан у нима демоқчи бўлди? Унинг гапларининг маъносини чақишдан қўрқаман ва, айниқса, юрагим зир-зир титраган ҳолда ўйлайманки, унинг мамнунияти мен билан боғлиқ хотиралар туфайли бўлмасин, илойим!"\nМактублар билан албом франсуз йигитга саргузаштнинг ечимини тиклашга ёрдам берди. Бир куни кечаси Пандора Байрон билан ертўлада учрашишга рози бўлипти. Бу пайтда унинг эри ўзининг хобхонасида хурракни ванг қўйиб ухлаб ётар, хизматкорлар эса ўзларининг учинчи қаватдаги уйларида эдилар. Байрон оловдай жўшқин, айтганини қилдирмоққа уринарди. Пандора эса шафқат сўраб илтижо қиларди.\nУлар бир-бирларининг пинжига кириб, диванда яна анча вақт ўтирдилар. Кейин Пандора ўрнидан туриб, ўзининг хобхонасига кетди. Эртаси куни Байрон ношир Мерей уни Лондонга чақираётганини айтди ва Виндхерстдан жўнаб кетди. Шу куни Пандора кундалигига ёзган гаплар ёш франсузни чин кўнгилдан завқлантирди.\n"О, каллаварам! О, аҳмоқ! — деб ёзади у. — Ҳаммаси тамом бўлди, ҳаммаси қўлдан чиқди! Мен энди бир умр муҳаббат нималигини билмай ўтиб кетаман. Наҳотки у тушунмади? Мен, ахир, дабдурустдан бўйнига осилиб ололмайман-ку! Менга ўхшаган қатъий ахлоқ-одоб қоидалари асосида тарбия кўрган аёл, бунинг устига, мендай ёш жувон ўзини ҳаёли сатанглардек тута олмайди-ку! У сиз — ҳозиргача шунақа сатангларни кўравериб пишиб кетган. Мен йиғламоғим керак эди. У эса муҳаббат бобида саводи чиққан одам сифатида мени юпатиши, менга таскин бериши ва бутун вужудимни ўртаётган туйғуга ён беришга мени кўндирмоғи керак эди. Бироқ у ҳамма умидларимни чиппакка чиқариб жўнаб кетди! Умримда ҳеч қачон унинг бу қилмишини кечирмайман".\nҚўнғироқ жаранги тушлик вақти бўлганидан огоҳ қилди. Даҳлизда пурвиқор Миллер кутиб турарди. У франсузни меҳмонхонага бошлади. Бу ерда леди Сненсер-Свифт ўтирган экан.\nКўчирмаларини ўзи билан олиб келган франсуз йигит бекага бутун воқеани ҳикоя қилиб берди. Ҳикоя килар экан, ҳар иккала иштирокчининг феъл-атворини таҳлил қилишга ҳам уринди.\n— Бўлмаган гап! — дея хитоб қилди у. — Ё матнни яхши ўқиёлмагансиз, ё бирон нарсани тушунмагансиз... Пандора лорд Байроннинг маъшуқаси бўлмаган эмиш. Унинг лорд Байроннинг маъшуқаси бўлганини бутун олам билади-ку! Бу графликда биронта оила йўқки, бу воқеани гапириб юришмаган бўлсин... Афсуслар бўлсин, жаноб Марсена, бироқ сизнинг узил-кесил хулосангиз шунақа бўладиган бўлса, мен бу ҳужжатларни эълон қилишга рухсат беролмайман... Нима учун, биласизми? Сиз бутун Франсияга ва бу ердаги ўлкаларга жар солиб, бу буюк муҳаббат ҳеч қачон бўлган эмас деб хабар қилмоқчимисиз? Шўрлик Пандора гўрида тик туриб кетади-ку, афандим!\n— Тушлик тугаши биланоқ иккимиз пастга тушамиз ва ҳамма нарсани жой-жойига қўйиб чиқамиз. Оилавий архивни сизга кўрсатмаслигим керак эди. Шўрлик Александр бунга қарши бўлган эди. Бу гал у ҳақ бўлиб чиқди... Сизнинг масалангизга келсак, афандим, сиздан мана шу... нима десак экан... кашфиётингиз тўғрисида лом-мим деб оғиз очмаслигингизни талаб қилишга мажбурман...\n— Ҳа, албатта, леди Спенсер-Свифт. Сизнинг ижозатингизсиз бир сатр нарсани ҳам босиб чиқаролмайман. Бундан ташқари, сира-сира сизни норози қиладиган бирон иш қилиш ниятимда йўқ. Лекин сизга айтмогам керакки, мен тушуна олмаяпман...\n— На илож! Унутаман. Кундаликни ҳам, албомни ҳам...\nТушлиқдан кейин улар ертўлага тушишди. Миллер улар билан бирга тушди. Эшик оғаси пўлат сандиқнинг залварли эшикларини очди. Кампир ўз қўли билан чарм ғилофлар ва кумуш қошиқлар орасига оқ албомни ҳамда пушти тасма билан боғланган бир даста мактубни жойлаб қўйди. Миллер яна сандиқни қулфлади.\n— Бир дақиқага кирайлик, — деди Спенсер-Свифт франсузга.\n— Мана бу, — дея тушунтира бошлади Миллер, — сер Уилям Спенсер-Свифт (1775—1835). У Ватерлоо ёнидаги жангда иштирок этган ва Веллингтоннинг шахсий дўсти бўлган. Сувратни сер Томас Лоуренс чизган. У кишининг аёли леди Спенсер-Свифтнинг сурати ҳам сер Томас Лоуренснинг мўйқаламига мансуб.\nКекса леди Спенсер-Свифт франсузга тантанавор нигоҳ ташлади.\n"http://www.kutubxona.com/wiki/index.php?title=Andre_Morua._Tarjimai_hol_(hikoya)_/_Kiril&oldid=10799" dan olindi


Хитой компанияси акциялари нархи чалкашлик туфайли минг маротаба кўтарилиб кетди\n00:42 / 20.04.2019\nХитойнинг телекоммуникация қурилмалари ишлаб чиқарувчи кичик компанияси Zoom Technologies акциялари бир ойдан камроқ вақт ичида минг маротабадан кўпроққа, яъни 0,5 центдан 6 долларгача қимматлашиб кетди. Бу эса яқинда Калифорниядаги видеоалоқа хизмати Zoom Video Communications биржага акцияларини чиқаргани билан боғлиқ бўлиб, ушбу компания номи ўхшаш бўлгани сабабли Хитой компанияси билан чалкаштирилмоқда.\nИккала компания ҳам логотипларига Zoom сўзини қўйишган, бироқ биржада қисқача ZOOM ва ZM номларини қўллашади. Хитой компанияси биржага олис 1990 йилда чиққан, Калифорния компанияси эса ўз акцияларини NASDAQ биржасида жорий йил 18 апрелидагина жойлаштирган.\nХитой компанияси акциялари нархи 22 март куни Калифорния компанияси акцияларини биржада жойлаштиришини эълон қилгандан кейин кўтарила бошлаган. Ўшанда бир кун ичида унинг акциялари нархи 0,5 центдан 60 центгача, яъни 1100 фоизга кўтарилиб кетган.\nBusiness Insider портали чалкашлик ҳақида огоҳлантиришига қарамай, Хитой компанияси акциялари қимматлашаверган. 15-16 апрель кунлари эса уларнинг нархи 6 долларгача етган, яъни 19 март кунидагидан 1,2 минг марта қимматроқ турган.\nИшлаб чиқарувчилар суюлтирилган газни фақат биржа савдолари орқали сотадиган бўлади


«НАСТАРИН ИФОРИ» - Нодирабегим ИБРОҲИМОВА - Inja san'at\nНодирабегим ИБРОҲИМОВА – 1989 йил Фарғона вилояти, Олтиариқ туманида туғилган. 2011 йил Ўзбекистон давлат жаҳон тиллари университети Халқаро журналистика факультетини тамомлаган. Қисқа ҳикоялари Россия, АҚШ, Ҳиндистон, Туркия турли нашрларида бир неча бор эълон қилинган. Ёзувчилар уюшмасининг 2016 йилги «Истеъдод мактаби» VIII ёш ижодкорлар семинари наср йўналиши иштирокчиси. Ижод фонди томонидан 2017 йилда «Ёнингдаги бахт» ҳикоялар тўплами 10 минг нусхада чоп этилган. Шунингдек, «Жодугар ёхуд минг йиллик ҳаёт» ва «Зулм ва муҳаббат» номли муаллифлик қиссалари, «Дунёдаги энг бахтли одам», «Тўй совғаси», «Ҳаётнинг беш тортиғи» номли таржималар тўплами нашр этилган.


Google ишга олиш вақтида суҳбатни қандай ўтказади? - XABARDOR.UZ\nGoogle ишга олиш вақтида суҳбатни қандай ўтказади?\nXABARDOR.UZ: Wired нашри Google корпорациясининг HR-директори Лазло Бокнинг китобидан парча эълон қилди. Унда мутахассис корпорацияга ишга жойлашиш учун келадиган номзодлар билан суҳбат ўтказиш тартиби ҳақида ҳикоя қилиб берган. Қуйида парчанинг ўзбекча таржимасини келтирамиз.\n“Биринчи таассурот уйғотишга бошқа имконингиз бўлмайди”, - Head & Shoulders шампунининг 80-йилларда ўтказилган реклама кампаниясига мана шундай слоган танланган эди. Номзодларни танлаш учун ўтказиладиган суҳбатларнинг аксарияти мана шу принцип асосида ўтади. Суҳбатнинг дастлабки беш дақиқасининг муҳимлиги ҳақида кўп ёзилган; интервьюерлар суҳбатнинг катта қисмини ўзининг биринчи таассуротларини тасдиқлаш учун сарфлаши ҳам кўп бора тилга олинган. Агар сиз уларга ёқсангиз, сизни кўпроқ ёқтириш учун сабаб қидира бошлашади.\nАгар уларга сизнинг саломлашишингиз ёки ўзингизни ноқулай ҳис этишингиз маъқул келмаса, қолган вақтни улар рад жавоби бериш учун сабаб қидиришга сарфлайди.\nТоледо университетининг психология бўйича талабалари Триция Прикетт ва Ниха Гада-Жейнлар 2000 йилда профессор Фрэнк Берньери билан ўтказган тажрибаларига кўра, суҳбатнинг дастлабки 10 сонияси унинг хулосасини белгилаб беради. Муаммо шундаки, дастлабки 10 сонияга қараб башорат қилиш бефойдадир. Бу вазиятда интервью бирор киши ҳақидаги тасаввурларни тасдиқлашга сарфланади, унга чинакамига баҳо беришга эмас. Энг кичик белгига қараб биз онгости равишда таассурот яратамиз ва ўзимизни улар таъсирига тушириб қўямиз. Ўзимиз тушунмаган ҳолда номзодни баҳолашдан у ҳақдаги биринчи таассуротимизни тасдиқлайдиган далил қидиришга ўтиб кетамиз.\nБошқача айтганда, бундай суҳбатларнинг катта қисми аслида вақтни бекорга сарфлашдир, чунки уларнинг 99.4 фоизи мана шу таассуротларни исботлаш ҳаракатларидан иборат бўлади. “Ўзингиз ҳақингизда гапириб беринг”, “Энг катта заифлигингиз”, “Кучли томонингиз”. Буларнинг бари бефойда. Кўпчилик фирмалар томонидан қўлланадиган мавзули интервьюлар ва бошқотирмалар ҳам ҳеч нарсага ярамайди. Ўзингиз баҳо беринг: “Мижозингиз қоғоз ишлаб чиқаради, у иккинчи корхонасини яратмоқчи. Бу корхонани қуриш керакми?” ёки “Ўйлаб кўрингчи, Манхэттенда нечта ёқилғи қуйиш шаҳобчаси бор?”; ёки бўлмаса “Boeing 747 ичида нечта гольф коптогини жойлаштирса бўлади?”. Бу саволларнинг айримлари Google компанияси томонидан ҳам қўлланади. Кечирим сўрайман. Буни бартараф қилиш учун қўлимиздан келган ишни қилмоқдамиз. Юқори тоифали раҳбарлар (улар ичида мен ҳам бор), ҳар ҳафта номзодларни кўриб чиқар эканмиз, бундай саволларга берилган жавобларни инобатга олмаймиз.\n1988 йилда Фрэнк Шмидт ва Жон Хантер баҳоларнинг самарадорликка таъсири бўйича 85 йиллик тадқиқотларининг натижаларини эълон қилишди. Улар 19та турли баҳолаш техникаларини кузатиб, структурага солинмаган оддий суҳбатлар ходимнинг ишлаш лаёқати ҳақида ҳеч нарса айтмаслигини аниқлашди.\nСтруктурага солинмаган интервьюнинг r2 кўрсаткичи 0.14 га тенг. Яъни улар ходимнинг фақат 14 фоиз хислатларини кўрсатиб бера олади. Бу тавсияномалар (7 фоиз) ва иш стажи (3 фоиз) кўрсаткичларидан бироз яхшироқ. Энг яхши башоратни тест вазифалари орқали олиш мумкин (29 фоиз). Аммо унинг натижаларини ҳам етарли даражада ишончли деб бўлмайди, чунки реал иш фаолияти ўзаро ҳамкорлик, нотаниш шароитга мослашиш, ўрганишга лаёқатлилик сингари хислатларни талаб қилади.\nСифат даражаси бўйича иккинчи башоратни когнитив қобилиятларни баҳолайдиган тест асосида қилиш мумкин (26 фоиз). Мавзули интервью ва бошқотирмалардан фарқли равишда, бу ҳақиқий тестларда маълум миқдорда тўғри ва нотўғри жавоблар бор. Умумий когнитив қобилият ўрганишга бўлган қобилиятни ҳам намойиш эта олади.\nСтруктурага солинган интервьюнинг аниқлик даражаси ҳам 26 фоизни ташкил қилади. Улар давомида номзодлар баҳолашнинг аниқ критерийлари белгилаб берилган кетма-кет жойлаштирилган саволларга жавоб беради. Структурага солинган интервью икки турда бўлиши мумкин: хулқ-атвор ва вазиятлар интервьюси. Биринчисида номзоддан илгариги ютуқларини тасвирлаб бериш ва ушбу лойиҳага қандай хислатлар талаб қилиниши ҳақида гапириб бериш сўралади; иккинчисида эса иш билан боғлиқ тахминий вазиятлар кўриб чиқилади.\nСуҳбатларда кўп учрайдиган айрим саволларни келтирсак.\n“Хислатларингиз жамоага ижобий таъсир ўтказган вазият бўлганми?”. Ундан кейин одатда қуйидаги саволлар берилади: “Асосий мақсадингиз нима эди?”; “Нега?”; “Бунга ҳамкасбларингизнинг муносабати қандай бўлди?”.\n“Жамоани самарадор бошқарганмисиз? Бу қандай бўлган?”. Ундан кейин: “Ўз мақсадларингиз ҳақида гапириб беринг. Ходимларга ва жамоага уларни қандай таништиргансиз?”, “Ўзингизнинг бошқарув қобилиятларингизни турли инсонларга қандай мослаштиргансиз?”, “Бу вазиятдан қилган энг муҳим хулосангиз нима бўлди?”.\n“Ишда муаммоларга учраган вазиятларингиз ҳақида гапириб беринг. Нега одамлар билан ишлаш сизда қийинчилик туғдирди? Муаммони ҳал қилиш учун қандай қадамлар ташладингиз? Натижа қандай бўлди? Агар натижа бўлмаганда, кейинги қадамингиз қандай бўлар эди?”.\nСуҳбатдан кўзланган мақсад жамоага қўшилгандан сўнг номзодлар қандай ишлашини башорат қилишдир. Биз бунинг учун фан ютуқларига мурожаат қиламиз (турли техникалар комбинацияси битта комбинациядан яхшироқдир): хулқ-атвор, вазиятлар интервьюларини когнитив, ҳалоллик ва етакчилик қобилиятлари баҳолари билан уйғунлаштирамиз.\nИнтервьюерларга ёрдам бериш учун qDroid номли ички методни ўйлаб топдик. Унга кўра интервьюер қандай ишга танланишини ўзи ҳал қилади, тестларда текширишни истаган хислатларини ўзи кўриб чиқади, ва суҳбатдан ўтиш саволлари бўйича қўлланма унинг манзилига юборилади. У номзодни ҳутрли нуқтаи назарлардан баҳолаш учун ҳужжатни бошқа ходимларга жўнатиши ҳам мумкин.\nНега бошқа компаниялар бу йўлдан бормайди? Чунки бундай методикани ишлаб чиқиш қийин. Қўлланмалар ёзиш, уларни текширувдан ўтказиш, интервьюерлар уларга амал қилишини кузатиб бориш керак бўлади. Кейин эса номзодлар саволларга жавобларни олдиндан тайёрламаслиги учун қўлланмаларни янгилаб туриш талаб қилинади. Бу оғир иш. Аммо бунинг муқобили, яъни одатий интервьюларга вақт кетказиш ё ўта субъектив, ё самарасиздир.


Ўзбекистондаги энг кекса сенатор вафот этди — Sof.uz\n9.09 14:35 521 Ўзбекистон\nОлий Мажлис Сенати аъзоси, Қорақалпоғистон халқ ёзувчиси, журналист, «Эл-юрт ҳурмати» ордени соҳиби Шарап Уснатдинов 78 ёшида вафот этди. Бу ҳақда Сенат матбуот хизмати хабар берди.\nЖурналист, сиёсатчи Шарап Уснатдинов 1942 йил Кегейли туманида туғилган. Тошкент давлат университетининг (ҳозирги ЎзМУ) журналистика факультетини тугатган. Ёзувчи, жамоат арбоби «Кимга кеч, кимга тонг саҳар», «Сўнгги овчи», «Кўрганларим, кўнгилдагиларим», «Биринчи қорақалпоқ балетмейстери», «Шоирнинг ёшлиги» каби роман ва қиссалар ёзиб қолдирган.\nШарап Уснатдинов Нуроний жамғармасининг Қорақалпоғистон Республикаси Кенгаши раиси сифатида узоқ йиллар фаолият юритган. У 2020 йил январида ўтказилган сайловларда Сенат аъзоси этиб сайланган ва янгиланган Сенатнинг энг кекса аъзоси бўлганди.\nХабарда марҳумнинг ўлими сабабига аниқлик киритилмаган.\nСенатор вафот этганлар\n13.06 22:12 1685\n13.06 08:42 1215\nКеча, 23:30 940\nКеча, 15:51 865\n29.09 17:53 1161 Ўзбекистон\n28.09 10:26 71\n26.09 18:26 242\n23.09 11:53 2261 Ўзбекистон


Жорий йилнинг 7 апрель куни Япониядан Самарқанд шаҳрига чартер рейслар билан ташриф буюрган сайёҳлар Самарқанд шаҳридаги аэропортида юқори савияда кутиб олинди. Меҳмонлар 8 апрель куни Самарқанд шаҳридаги тарихий обидалар ва музейларга ташриф буюрдилар.\nРегистон ансамблининг Улуғбек мадрасасида хорижлик сайёҳлар учун маданий дастур ташкил этилди. Тадбирда вилоятда фаолият кўрсатиб келаётган “Эл-мерос” тарихий либослар театрининг ҳамда “Таманно” ансамблининг чиқишлари меҳмонларда ўзига хос таассурот қолдирди.\nТаъкидлаш лозимки, Вазирлар Маҳкамасининг 2017 йил 26 январдаги “Самарқанд вилоятини ижтимоий-иқтисодий ривожлантириш, аҳоли турмуш даражасини янада яхшилашга доир қўшимча чора-тадбирлар дастури тўғрисида”ги 38-сонли қарорида Самарқанд шаҳрининг Регистон майдонида ва бошқа диққатга сазовор масканларда театрлаштирилган томошаларни мунтазам равишда ўтказиш бўйича вазифалар белгиланган. Бунда тарихий масканда турли маданий тадбирлар, миллий удум ва анъаналар намойиши кўзда тутилган.\nШунга кўра, Регистон майдони ва бошқа диққатга сазовор масканларда муайян вақтларда Самарқанд вилояти театрлари томонидан ўтказиладиган театрлаштирилган томошалар чора-тадбирлар режаси ва сценарийлар иишлаб чиқилди.\nҲозирда Регистон майдонида Самарқанд вилояти мусиқали драма театрининг “Самария” фольклор этнографик театрлаштирилган томошанинг репетиция жараёнлари олиб борилмоқда. Саҳна томошаларни намойиш этиш жараёнида сайёҳлик мавсумини, шунингдек, чет элликларнинг тарихий обидаларга ташрифи кўламини инобатга олиб, томошаларни жорий йилнинг 20 апрелидан намойиш этилиши режалаштирилган.


Тақво аҳли бўлинг\nОламларни тарбият қилувчи Аллоҳ таолога беадад, гўзал ва муборак ҳамд бўлсин.Унинг Зоти азаматига ва салтанатининг буюклигига қандайин ҳамд сазовор бўлса, шундай ҳамду санолар бўлсин!\nВа Пайғамбаримиз Муҳаммад (алайҳиссалом)га, у зотнинг аҳли хонадонларига, асҳобларига ва барча издошларига салоту саломлар бўлсин!\n«Эй мўминлар, Аллоҳдан қўрқинглар ва (ҳар бир) жон эрта (Қиёмат куни) учун нимани (яъни қандай эзгу амални) тақдим этганига қарасин. Аллоҳдан қўрқинглар! Албатта, Аллоҳ қилаётган амалларингиздан хабардордир».\nДарҳақиқат, инсон охират учун нима ҳозирламоқда? Дунёда қилган барча яхши ва ёмон амаллари охиратдаги ҳаётини белгилайди. Ифторлик садақа, закот берган, масжид қурган, рўза тутган, намоз ўқиган, умрага борган, ҳаж қилган, ибодат қилган бўлса, буларнинг савоби қаерга кетади? Охиратга кетади. Инсон дунёдалик вақтидаёқ қилган амалларини охиратга юборади. Аксинча, гуноҳ ишлар қилган бўлса, ароқ ичган, қимор ўйнаган, зулм, ҳақсизлик, зино, номуссизлик қилган бўлса, хуллас, Аллоҳ севмайдиган нимаики ишларга қўл урган бўлса, улар ҳам ҳаммаси охиратга кетади.\n«Аллоҳдан қўрқинглар! Албатта, Аллоҳ қилаётган амалларингиздан хабардордир!»\nЯна бошқа бир ояти каримада Аллоҳ таоло шундай марҳамат қилади:\n«Эй мўминлар, Аллоҳдан ҳақ-рост қўрқиш билан қўрқинглар ва фақатгина мусулмон бўлган ҳолларингда дунёдан ўтинглар!»\nҲазрати Али: «Эй Раббим! Сен мен хоҳлаганимдек Парвардигорсан, сенга ҳамд бўлсин! Мени ҳам Ўзинг хоҳлаганинг каби қул қилгин», деган эканлар. Аллоҳ хоҳлагандай қул қандай бўлади? Бундай қул тақво аҳли бўлиши керак... Тақводор қул бўлгандан кейин Аллоҳ хоҳлаганидек қул бўлади. Бундай зотларни атрофимизда учратишимиз мумкин. Ҳеч кимни ранжитмайди, қўлида тасбеҳ, тилида зикру дуо, феъли гўзал, зариф, ширин сўз, яхшиликни севадиган, фариштадек... Бундай инсонлар ҳақида сўз кетганда: «Бу одам тақводордир», деймиз. Хўш, тақво нима дегани ўзи?\nТақво, бу арабчада сақланмоқ, қўрқмоқ деган маънони билдиради. Ўзаги «воқая»дир. Воқая қилиш бирор нарсадан асранмоқ, сақланмоқ дегани. Тақво бу – инсоннинг ўзини ҳаром ишлардан сақлаши ва қўриқлаши. Нимадан асрайди? Ўзини Аллоҳнинг ғазабидан асрайди. Чунки Аллоҳ таоло – куч-қудрат соҳиби. У охиратда инсонларнинг қилган амалларига яраша жавобини беради.\nҚиёмат кунининг эгаси бўлганлиги учун Аллоҳ яхшиларни мукофотлаб, ёмонларни жазолагувчи зот ҳисобланади. Биз нима қилишимиз лозим? Аллоҳнинг азобидан сақланишимиз лозим!.. Чунки Аллоҳ ёмонларни жаҳаннамда азоблаб, ёқади. Кўзлар кўрмаган, ақллар бовар қилмаган қўрқинчли азобга гирифтор қилади. Шунинг учун ҳам Унинг азобидан сақланиш керак.\nҲозир рамазон ойидамиз, суҳбатимиз рамазон ҳақида бўлади. Аллоҳ таоло фарз қилгани учун рамазон ойи рўзасини тутамиз. Аллоҳ таоло қуйидаги ояти карима билан рўзани бизга фарз қилди:\n«Эй мўминлар! Тақволи кишилар бўлишингиз учун сизлардан илгари ўтганларга фарз қилингани каби сизларга ҳам саноқли кунларда рўза тутиш фарз қилинди».\nБу ояти каримадан рўза тутишга қудрати етган ҳар бир мўъминга рўза тутиш фарз эканлигини билиб оламиз. Чунки «Бўйнингизга ёзилди», дейилмоқда. Бу бир...\nИккинчиси: «Сиздан олдинги умматларга ёзилгани каби, сизга ҳам ёзилди», деб буюрилмоқда. Маълум бўладики, рўза тутиш бу фақатгина бизга фарз бўлмаган, биздан олдинги умматларга ҳам амр қилинган экан.\nУчинчидан: «Токи тақво аҳли – яхши бир мусулмон бўлсангиз». Демак, рўза тутган одам тақвога эришиши лозим! Тақво аҳлидан бўлган яхши бир мусулмон бўлиш керак!..\nАллоҳ таоло юқоридаги ояти карималарида бизни тақво аҳли бўлишга чақириб: «Тақво аҳли бўлинг!» деб, унинг йўли қандай бўлишини ҳам кўрсатиб қўйибди. Ҳа, тақводор бир қул бўламиз, ёмон ишлардан сақланамиз, одобли, тарбияли, муборак, комил бир мусулмон бўламиз, аммо бунга қандай қилиб эришиш мумкин?\nУнинг йўли ва чораси рўза тутмоқ. «Олдинги умматларга фарз қилинганидек, сизга ҳам фарз қилинди, токи сиз ҳам тақво аҳлидек тақводор инсон бўлсангиз». Демак, асл мусулмон бўлишнинг, Аллоҳ таоло севган бир тақводор мўъмин бўлишнинг йўли рўза тутмоқдир. Бу ояти карима, тақво сифатига эришмоғимиз учун, бизга рўза ёрдамчи бўла олишини очиқ кўрсатиб турибди.\nАзиз ва муҳтарам биродарлар! Танамизда икки қўлимиз, икки оёғимиз, бошимиз, кўзимиз, қулоғимиз бор. Бундан ташқари, руҳимиз, яъни жонимиз ҳам бор... Руҳ тириклигида бу қош, бу кўз, яъни бу баданнинг қиймати бўлади, аммо руҳ жасадни тарк этиши билан бадан ҳеч нарсага ярамай қолади. Бир оз аввал гаплашаётган бир одам вафот этса, руҳи чиқиб кетса, энди гапирмайди, қимирлаётган бўлса, энди қимирламай қолади. Руҳ кетиши билан бу жасаднинг қиймати қолмайди.\nНафснинг истакларини “шаҳавоти нафсония” деб айтамиз. Шаҳавот - хоҳишлар, орзулар дегани. Нафс ичкаридан хоҳишлар ҳосил қилади ва айтади: «Вой, оч қолдим, вой, сувсадим! Вой, дам олишни хоҳлайман, ухламоқчиман!..» ва ҳоказо шунга ўхшаш орзулар.\nТўғри, бу истаклар табиий эҳтиёждир. Парвардигоримиз ҳеч бир нарсани ўринсиз яратмаган. Парвардигоримиз буларнинг вужудда бўлишини хоҳлаб яратган экан, ҳикматдан холи эмас, албатта, маънога эга... Раббимизнинг ҳикматсиз бирор иши йўқ.\nИнсон ўз-ўзини назорат қилмоғи лозим! Инсон вужудининг назоратчиси бу – нафс. Инсонга вужудининг эҳтиёжини билдириш жиҳатидан у лозимдир. Аммо бу нафсни ўз ҳолига ташлаб қўйилса, ҳаддидан ошиб кетади. Яъни шаҳавоти нафсония – нафс орзуларининг чегараси бўлмайди, давом этиб кетаверади. Чегарадан чиқиб кетганидан кейин инсонни гуноҳларга бошлайди. Масалан, ўғирлик қилдиради, бировнинг номусига кўз олайтиради, танбалликка даъват этади, кўп ухлашга гирифтор қилади, бошқалар ишласин, мен текинга яшайман, деб васвасага солади ва шунга ўхшаш бошқа гуноҳ ишларга чорлайди.\nНафснинг ушбу ҳолатига нафси аммора деб аталади. У шундай нафски, инсонларни ёмонликка амр қилади... Инсон нафси тарбияланмадими, у албатта, разолатга бошлайди, жаҳолатга буюради. Юсуф сурасида:\n«Чунки нафс – агар Парвардигоримнинг Ўзи раҳм қилмаса – албатта, барча ёмонликларга буюргувчидир», деган оят бор.\nНафснинг ҳаддан ошиб кетаётган орзуларини тўхтатиш лозим! Ким тўхтатади? Болани отаси тўхтатади: «Футбол ўйнама! Кинога борма! Ўтир, дарсингни қил! Тур, ухлама!.. Уй вазифасини бажар, кейин ташқарига чиқиб ўйна!» ва шунга ўхшаш. Кимдир уни бошқариб туради.\nХўп, бола улғайиб кучли-қувватли йигит бўлди, ўз-ўзига буйруқ берадиган бўлиб қолган бўлса, уни ким идора этади?.. У инсоннинг нафсини ким бошқаради, тарбия қилади? Инсоннинг нафси тарбияга муҳтож! Агар нафс тарбия қилинса, инсон нажот топади. Қайси далилга кўра, қайси ҳужжатга кўра қутулади? Аллоҳ таоло бунга жавобан Қуръони каримда шундай буюради:\n«Дарҳақиқат уни (яъни ўз нафсини - жонини имон ва тақво билан) поклаган киши нажот топди. Ва у (жонни фисқ-фужур билан) кўмиб хорлаган кимса номурод бўлди». Нафсини тарбиялаб поклаган, ислоҳ қилган қутулади. «Нафсини тарбия қилмаган эзгуликдан маҳрум қолади, Инсоннинг нафси тарбияланган бўлиши лозим!.. Бошлиқнинг, хўжайиннинг, хотиннинг, эркакнинг, ҳар бир кишининг нафси тарбияланиши лозим!.. Нафси тарбияланган одам комил инсон бўлади. Юсуф Ҳамадоний, Абдулхолиқ Ғиждувоний, Аҳмад Яссавий, Мавлоно Жалолиддин Румий, Баҳоуддин Нақшбанд, Иброҳим Адҳам каби нафсини тарбиялаган комил инсонлар бўлишган. Ҳаммаларидан Аллоҳ рози бўлсин! Буларнинг барчаси тарихда номи қолган севимли буюк инсонлардир.\nШурайҳ ҳазратлари қози эдилар. Бир куни маҳкамага икки киши кириб келди. Бири – мусулмон, иккинчиси - насроний эди. Шунда у кишининг юраги бир жиз этди ва «Иншоаллоҳ, мусулмон ҳақлидир», дедилар. Кўнгиллари тарафкашлик қилди. Қаранг, даъволарини айтиш учун даъвогарлар қозининг ҳузурига келдилар. Қозининг кўнгли эса мусулмон кишига майл этди. Мусулмонни севди, чунки у диндоши, йўлдоши, ҳамзикри эди.\nКелганларнинг арзини эшитгач, бахтга қарши, мусулмон ҳақсиз, насроний ҳақ бўлиб чиқди.\nҚози Шурайҳ даъвони битирдилар, аммо умрларининг охиригача изтиробда яшадилар:\n«Нега қалбим мендан адолат сўраб келган икки кишининг биринчисига олдинроқ майл этди?» деб ўзларини айблаб юрдилар. Қаранг, инсоннинг нафси тарбиялангандан кейин ўз-ўзини қандай жиддий назорат қилади.\nҲазрат Умар (розияллоҳу анҳу) ҳамма нарсага қизиқувчан ва ашёнинг асл маъносини идрок эта билган киши эдилар. Убай ибн Каъб (розияллоҳу анҳу)дан сўрадилар:\n«Аллоҳ таоло Қуръони каримда тақвони кўп амр қилган. Тақво ўзи нима?\nҚуръони каримни жамлаган, уни жуда ҳам яхши билган олим саҳобалардан бири бўлган Убай ибни Каъб (розияллоҳу анҳу) жуда ҳам мазмундор жавоб берадилар:\n– Эй Умар, сен тиканли далада юрганмиcан?\n– Қандай қилиб юрдинг?\n– Этакларимни йиғиб олдим. (Араблар узун кўйлак киядилар...)\n– Тиканлар этакларимни йиртмаслиги ва оёғимга тиканлар кирмаслиги учун. Оёғимга тикан кирса, қонатади ва оғритади.\n– Тақво ҳам шундай! – деб жавоб бердилар Убай ибни Каъб (розияллоҳу анҳу).\nҚаранг, қандай жавоб бермоқда? Тамсил йўли билан, яъни ўхшатиш билан, эсда қоладиган бир мисол билан тушунтирмоқда.\nШунинг учун гуноҳ тиканларини босмаслигинг керак! Гуноҳ тиканларига кўйлагингни илинтирмаслигинг лозим! Диққат билан юришинг даркор! Эҳтиёт бўлиб юрсанг, ҳаром ишни ҳам қилмайсан. Ҳушёр бўлсанг гуноҳкор бўлмайсан.\nАммо, инсонлар бу гуноҳларни билмаганликларидан қилмоқдаларми?\nИчкилик, қимор, ёлғон, фоизнинг (судхўрликнинг) гуноҳлигини ҳамма билади. Билмасдан қиладиганлари жуда ҳам оз. Аллоҳ ҳаром қилганлигини билган ҳамда тушунган ҳолда яна нимага бу гуноҳ ишларни қилмоқдалар? Чунки нафсга ҳоким бўлолмаганликларидан ўзларини тутолмайдилар. «Ўзимни тутолмадим, нафсимга ҳоким бўлолмадим, кечирасиз!» дейдилар. Ёки «Шайтонга эргашдим, нафсга бўйсундим», деб узрхоҳлик қилишади.\nДемак, нафсга эргашмаслик учун мусулмон рамазонда бир ой таълим олади. Қандай таълим олади? Сув ичмаслик, овқат емаслик, хотинига яқинлашмаслик орқали билим ва малакасини оширади. Энди қуйидаги ояти кариманинг маъноси англашилаётгандир?\n«...Сизлардан илгари ўтганларга фарз қилингани каби сизларга ҳам маълум кунларда рўза тутиш фарз қилинди».\nШуни унутмайликки, азиз биродарлар, рўза фақат шаклий ибодат эмас... Балки, рўзадан асл мақсад руҳиятни поклаш, тақвони кучайтиришдир.\nМисрлик бир имом домладан:\n«Мисрликлар Қуръони каримни жуда ҳам чиройли ўқийдилар, бизга бирор оят ўқиб бермайсизми!» деб илтимос қилдик.\n«Ўқийман, лекин бир шартим бор. Марҳамат қилиб, Қуръони каримни қулоқларингиз билан эмас, балки қалбларингиз билан тингланг!» деди у.\nЧунки кўп инсонлар қулоқ билан эшитадилар, аммо қалб қулоқлари эшитмай қолади. Болага отаси насиҳат қилганида у эшитмайдими? Эшитади. Ундай бўлса, нега яна ёмонлик қилади?.. Демак, тўла қабул қила олмайди. Биз буни бир қулоғидан кириб, иккинчисидан чиқиб кетди, деймиз. Аслида у қабул қила олмади, эшита олмади. Демак, англай олмади, эшитганни эса амалга ошириш лозим! Эшитганини қалбига жойлаштириши лозим! Ибрат назари билан кўриши лозим, кўрганини эса қалбга нақш қилиши лозим!\nШу сабабдан ҳам имом домла: «Мен Қуръон ўқийман, аммо, илтимос, мени қулоқларингиз билан эмас, қалбингиз билан эшитинг!» деб бежиз айтмаган. Худди шунингдек, муҳтарам биродарларим, сиз ҳам рўзани шаклий тутманг, оч қолдим, сувсадим деб ўйламанг! Рўзанинг маъносига етишга, унинг маънавий тарбиясини олишга ҳаракат қилинг!\nРўза сизу бизни иродаси кучли тақводор инсон ҳолига келтирадиган иш-ҳаракатдир. Таъбир жоиз бўлса, рўза асрлар бўйи давом этиб келган илоҳий замонавий иш-фаолият дейиш мумкин...\n15438 марта ўқилди\nДругие материалы в этой категории: « Ҳидоят, раҳмат ва мағфират ойи\t“Рўза тутинг – саломат бўласиз!” »


INNOVATION ERUDIT SСHOOL ИШ БОШЛАДИ (+ФОТО) - AUZ.UZ\nINNOVATION ERUDIT SСHOOL ИШ БОШЛАДИ (+ФОТО)\nВилоятимизда нодавлат таълим муассасалари сони яна биттага кўпайди. Янги ўқув йилида Андижон шащрида иш бошлаган "ERUDIT" инновацион мактабида рус тилида сабоқ берилади. Унга 1-4 синф ёшидагилар қабул қилинди.\nБу ерда кўриш орқали идрок этиш омилидан самарали фойдаланилган. Яъни, синф хоналари, йўлаклар, деворлар ва зинапояларни безаш, кўргазмали воситалар билан жищозлаш илмий асосда дид билан бажарилган, токи муассасада ўтказилган щар кун, щар дақиқа болажонларга билим оламига иштиёқ билан кириб боришга хизмат қилсин. Ўқув жараёнида таълим технологиялари, замонавий воситалардан фойдаланилади. Интерактив доска, интерактив панеллар шулар жумласидандир.\n– Инглиз тили ва математика фанлари чуқурлаштирилган щолда ўқитилади, – дейди илмий ишлар бўйича бўлим мудири Одина Жумаева. – Мактаб дастури билан бир қаторда ментал арифметика, мантиқий математик машғулотлар, компьютер саводхонлигига эътибор қаратилади. Шащмат, гимнастика, карате спорт тўгараклари ташкил қилинган. Булар болажонларнинг 8.00 дан 17.00 га қадар бўлган вақтини мазмунли ўтказишга хизмат қилади. Синфлардаги ўқувчилар сони 15-18 тадан ортмаслиги щам сифатни таъминлайди.\n– Энг яхши инвестиция – фарзандига сарфланган сармоядир. Қизим Фарихани шу мактабга беришимга дарсликларнинг сифати ва педагогларнинг малакаси сабаб бўлди, - дейди избосканлик Наргизахон Турдиева. – Оддий мактабда ўқитганимда репетитор ва қўшимча машғулотларга пул ва вақт сарфлашимга тўғри келарди. Бир жойнинг ўзида таълим олиши ва назоратда бўлиши ота-оналарга қулайлик яратади.\nТашкил этилганига 10 кун бўлган мактабда бугун олтита синф шакллантирилди.


Тушда анор курса нима булади туш табири\nVatanda.Com » Туш табири » Тушда анор курса нима булади\nТушда анор курса нима булади\n21-аср туш таъбирида-тушда анор яхшилик рамзи. Сизни атрофдагиларингиз сиздан шубхаланаётган шубхадан халос бўлдингиз. Тушда анорни есангиз унда сиз вада килинган нарса амалга ошади. Анорни сотиб олиш эса-қайғуга. Анор дарахтини ўриш ким биландир уришасиз.\nКимматбахо анор тош бу ўз ишингизни бемолол кийинчиликсиз амалга оширар экансиз. Агар туш мева анор хақида бўлса унда бир неча хил таъбирлар бор. Бази бир таъбирда тушда анор ейиш омад келтиради дейишади. Бундай туш кўрганлар атрофдагиларни лол колдиришади.\nАгар анор хали пишмаган нордон бўлса қандайдир кийинчилик етишига ишора. Анорни дарахтдан узуб олиш мансабдор тамонида ёрдам оласиз. Яъна бир қанча талқинларда анорни ейиш яхши унсон билан учрашиш ҳам дейилади(севги бобида).


Экспортбоп маҳсулотнинг сифати\nС начала работы biznes-daily.uz 6 229 445\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Экспортбоп маҳсулотнинг сифати\nДунё харидорлари маҳсулотнинг сифати, унинг хавфсизлигига талабчан бўлиб, сотувчилардан (экспортчилардан) товарнинг халқаро стандартларга тўлиқ жавоб беришини сўрашади. Бундай қатъиятликни иқтисоди ривожланган давлатларга чиқишни истаган юртимиз ишлаб чиқарувчилари (хизмат кўрсатувчилари) инобатга олишлари лозим. Ушбу мамлакатларда деярли барча товарлар ўзларининг нархлари билан эмас, балки сифати, экологик тозалиги, истеъмолчилар ва атроф-муҳитга хавфсизлиги билан рақобатлашади.\nТўғри, аксарият МДҲ мамлакатлари харидорларининг талаблари жуда юқори эмас, қолаверса маҳсулотингизнинг тегишли О‘zDST стандартлари, давлатлараро ГОСТ ёки ТУ (TSH) ларга мос бўлиши кифоя. Бироқ, юқорида айтиб ўтилган иқтисоди ривожланган давлатларга кириш учун ISO Халқаро стандартлаштириш ташкилотининг стандартлар сертификатларини олишни ҳал қилиш масаласи муҳимдир. Ҳар бир конкрет вазиятда бу масала қуйидагиларни инобатга олган ҳолда ҳал бўлади:\n- ISO сертификатини олиш учун хизматлар нархи (одатда қиммат бўлади, лекин экспортга йўл очилгандан сўнг ўзини оқлайди);\n- харидор талаби (баъзи бир маҳсулотлар учун бу талаблар қўйилмаслиги мумкин);\n- экспортчига ISO стандарт мавжудлиги фойда бериши ва уларга тўланган хизматлар ҳаққи иқтисодий жиҳатдан тўлиқ қопланиши.\nISO стандартларининг ўзига хос хусусиятлари шундан иборатки, улар маҳсулотнинг ўзига эмас, балки ишлаб чиқариш бошқаруви системасига тўғридан-тўғри талаб қўядилар. Экспортчилар учун муҳими ISO 9001:2015 халқаро стандартлар ва озиқ-овқат маҳсулотлари учун ISO 22000 серияларидир. ISO 9001:2015 – менежмент сифат тизимининг халқаро стандарти – ушбу стандарт маҳсулот ва хизматлар сифати бошқарувига бир неча талабларни қўяди ва таъминлайди. Бундай талаблар корхона фаолиятининг бир неча тармоқлари – маркетинг, молия, таъминот, савдо-сотиқ бўлими ва албатта маҳсулот ишлаб чиқариш жараёни ва хизматлар тақдимотига қаратилган.\nХалқаро стандарт ташкилотининг ISO 9001:2015 менежмент сифат тизими сертификатини олган Ўзбекистон корхона ва ташкилотлари, рақобатчиликда ўзига хос имтиёзга эга бўладилар. Улар халқаро тендерларда, экспорт шартномаларини тузишда, чет эл капиталини жалб қилишда, банклар, инвестиция, суғурта ва юридик компаниялар ишончини қозониш эҳтимолини оширади.\nISO 22000:2007 – озиқ-овқат маҳсулотлари хавфсизлиги бўйича менежмент тизимининг халқаро стандарти. ISO 22000 халқаро стандартини қўлга киритган деҳқон ва фермер хўжалиги, Ўзбекистон агрофирмалари, озиқ-овқат маҳсулотлари хом-ашёсини қайта ишлаб чиқарувчилари, тайёр озиқ-овқат маҳсулотлар етиштирувчилар ва уларга боғлиқ ташкилотлар чет эл шерикларининг ишончига сазовор бўлишига имкон беради.\nШу сабабдан бу стандартларга бепарво бўлмасдан, эринмасдан, қаттиқ киришиб, у қўлга киритилса, корхонанинг ривожланган мамлакатларга экспорт салоҳияти янада кенгаяди.\nМаркировка (белги қўйиш)\nМаркировка бу ёзув, шартли белгилар ва суратларни маҳсулот қодоғи ва бошқа ёрдамчи воситаларга қўйиладиган белгидир. Маркировка қилишдан асосий мақсад маҳсулот ҳақидаги энг зарур маълумотларни харидорга етказишдир.\nМаркировканинг учта вазифаси бор\n“Истеъмолчиларнинг ҳуқуқларини ҳимоя қилиш тўғрисида”ги қонуннинг талабларига асосан тегишли субъектларга маҳсулот ҳақида ҳамма керакли маълумотларни етказиш. Ушбу қонунга асосан сотувчи харидорга қуйидаги маълумотларни етказиши шарт: фирма ёки сотувчининг номи; манзили, харидорнинг номи, маҳсулотнинг асосий истеъмол хусусиятлари, яроқлилик муддати ва ҳ.к.\nмаҳсулотнинг сифати, хавфсизлиги, қонунийлиги, стандартга мослигини, истеъмолчи, харидор, эксперт ва текширув органларига ахборот бериш.\nҲис-туйғуни ошириш ва жалб қилиш вазифаси\nтоварнинг маркировкаси истеъмолчининг ҳиссиётига тўғридан-тўғри таъсир этиб, эстетик эҳтиёжини қондириш натижасида уни сотиб олишга ундаш. Ҳозирги пайтда ишлаб чиқарувчилар маҳсулот сотиш ҳажмини кўпайтириш мақсадида маркировка ва қадоқлаш билан истеъмолчининг диққатини жалб қилишга ҳаракат қилмоқдалар.\nОзиқ-овқат ва ноозиқ-овқат маҳсулот маркировкаларини шакллантираётганда уларнинг тузилишига қўйилган талаблар эътиборга олинади. Агар маҳсулотни экспортга таклиф қилмоқчи бўлсангиз, қуйидаги ахборот берувчи элементларни харидор билан келишиб олишингиз лозим: этикетка, кольеретка, илова, бирка, ёрлиқ, назорат лентаси, тамға, муҳр, нарх кўрсаткичи ва ҳ.к.\nАгар маҳсулотни Божхона Иттифоқи мамлакатларига (Россия, Белоруссия, Қозоғистон, Арманистон ва Қирғизистон) экспорт қилмоқчи бўлсангиз “ЕАС” (суратда кўрсатилган) белгисини қўйишингиз шарт. Бу ЕвроОсиё Иттифоқи мамлакатларига мўлжалланган бўлиб Божхона иттифоқининг ҳамма техник регламентидан ўтган ҳисобланади.\nШунингдек, экспорт қилувчи юртида товарга белги қўйилаётган чоғида импортчи номини қўйиши шарт. Намуна ушбу суратда келтирилган:\nЕвропа Иттифоқида сотиладиган товарлар Европа Иттифоқининг маркировкаларга бўлган талабларига жавоб бериши лозим ва қуйидаги мақсадларни кўзда тутади:\n- истеъмолчининг соғлиғи, хавфсизлиги ва манфаатини ҳимоя қилиш;\n- маҳсулот ҳақидаги тўлиқ ахборот, яъни ичидаги бор нарсалар, таркиби, эҳтиёт чоралари ва махсус кўрсатмалар.\nЭнг асосий талаблардан бири бу “СЕ” мувофиқлик маркировкаси бўлиб, маҳсулот керакли мувофиқлик маросимлардан ўтиб қўлланиладиган ҳамма талабларга жавоб берган ҳисобланади.\n- “СЕ” белгиси ягона шаклга эга бўлиб, унда маҳсулот ишлаб чиқариш жараёнида назоратни олиб борувчи мутасадди ташкилотнинг идентификация рақами кўрсатилиши лозим (сўралган тақдирда);\n- бу белги маҳсулотнинг ўзига, ўрамига ёки ҳамроҳ ҳужжатга кўйилади;\n- маҳсулотнинг Европа Иттифоқи бозорида кенг тарқалишига имкон беради.\nКафолат ва хизматлар кўрсатиш\nМаҳсулотга кафолат бериш ва сотилгандан сўнг хизмат кўрсатиш ҳозирги замон бизнесининг ажралмас қисми ҳисобланади. Сиз ўзингизнинг маҳсулотингизга кафолат беришга тайёр туришингиз керак, чунки хориж истеъмолчилари сифатли мол кутишади ва сотилган мол таъкидланган сифатга жавоб бериши лозим. Компаниялар ўз маҳсулотларини рақобатчиларга нисбатан илдамроқ кўрсатиш мақсадида бир вақтнинг ўзида сифат кафолатини ҳам реклама қиладилар. Янги хориж бозорига кириш учун сифат кафолатини бериш жуда муҳимдир.\nМаҳсулот сотилгандан сўнг унга хизмат кўрсатишга алоҳида аҳамият бериш лозим. Қоидага кўра маҳсулот қанчалик мураккаб бўлса, у сотилишидан олдин ва сўнг хизмат кўрсатишни талаб қилади. Бу асосан электротехника, авто улов, асбоб-ускуналар ва бошқа сервис талаб товарларга тегишлидир.\nМисол: “ARTEL” савдо белгиси билан маиший техника Қозоғистонга экспорт қилинаётганда импортчилар маҳсулотга сотувдан сўнг хизмат кўрсатиш мақсадида маҳаллий сервис маркази билан шартнома тузган эдилар. Шундан сўнг техника товарлари (телевизор, газ плиталари, печлар) да “КАФОЛАТ бир йил” ёзуви пайдо бўлди. Харидорлар кафолат мавжудлигидан хотиржам бўлишди ва ўзбек маиший техникасини иккиланмай сотиб олишда давом этишди.\n“Alimkhan Exim Group” ташқи савдо компанияси.


Алексей Навалнийга қарши экстремистик жамият тузиш бўйича иш қўзғатилди\nТергов қўмитаси мухолифат лидери Алексей Навалний ва унинг шерикларига қарши экстремистик жамият яратиш ва иштирок этиш бўйича иш очди. Унга мувофиқ энг юқори жазо 10 йилгача озодликдан маҳрум қилишни назарда тутади. Бу ҳақда департамент сайтида хабар берилди.\nНавалний, Леонид Волков ва Иван Жданов жамоани яратган ва бошқарганликда гумон қилинмоқда. Унда Любов Соболь, Вячеслав Гимади, Руслан Шаведдинов ва яна бир қанча одамлар иштирок этишди.\nИван Жданов янги жиноий ишни «очиқ сиёсий» деб атайди.\nНавалний 2014 йилда экстремистик жамият тузган, тез орада унга Волков ва Жданов ҳам қўшилган. Тергов коррупцияга қарши кураш жамғармаси (ташкилот Россияда тақиқланган ва экстремистик деб тан олинган) ва сиёсатчи тарафдорларининг штаб-квартирасини вазирлик хабаридан кўриниб турибдики, шундай жамият деб ҳисоблайди.\nБошқарма маълумотларига кўра, экстремистик жамиятнинг ноқонуний ҳаракатлари, хусусан, давлат ҳокимияти органлари ва уларнинг сиёсатини обрўсизлантиришга, ҳудудлардаги вазиятни беқарорлаштиришга ва аҳоли ўртасида норозилик кайфиятини яратишга қаратилган. Тергов тақиқланган маълумотларни тарқатиш усулларидан бири сифатида Навалнийнинг шахсий ЁуТубе каналини кўрсатди.\nТергов қўмитаси тилга олган гумонланувчиларнинг аксарияти чет элда. Навалний Владимир вилоятидаги ахлоқ тузатиш колониясида. У ерда у жиноий фирибгарлик иши бўйича жазони ўтамоқда. Унинг жазоси 2023 йилнинг кузида тугайди. Бундан ташқари, бўлим хабарида айтилган оператор Павел Зеленский ҳам ҳибсда.\nНавалний ва унинг шерикларига қарши бошқа жиноий ишлар қўзғатилди, жумладан, унинг маблағларни ўзлаштириш ва Москва судьяси Вера Акимовани ҳақорат қилишда катта фирибгарлик.\nМухолифат тарафдорлари унинг расмийлар томонидан таъқиб қилиниши фақат унинг сиёсий фаолияти билан боғлиқлигига аминлар. У бир қанча нуфузли инсон ҳуқуқлари ташкилотлари томонидан сиёсий маҳбус сифатида тан олинган; Халқаро Амнистия халқаро ташкилоти уни виждон асири сифатида тан олади.


Локомотивнинг ҳалокатдан омон қолган хоккейчиси вафот этди\nМарҳум хоккейчи Александр Галимов.\nРоссияда хоккей клуби учраган авиа ҳалокатдан омон қолган икки кишидан бири оламдан ўтди.\n43 кишини ҳаётдан олиб кетган ҳалокатдан омон қолган Локомотив жамоаси ўйинчиси Александр Галимов ўта оғир жароҳатлари боис вафот этди.\nУ билан бирга омон қолган экипажнинг бир аъзоси аҳволи ҳам жуда оғир қолмоқда.\nРоссияда севимли бўлган ҳоккей жамоаси ўтган чоршанба куни содир бўлган самолёт ҳалокатида ўзининг 36 ўйинчисидан айрилди.\nШанба куни 100 мингга яқин одам Ярославл шаҳрида ўз севимли ўйинчилари хотирасига мотам маросимини ўтказди.


Қозоғистон: Ўзбекистон маҳкумларни топширишдан бош тортмоқда\n08 май 2021, Тошкент вақти: 17:53\nҚозоғистон ва Ўзбекистон ўртасида маҳкумларни топшириш ҳақидаги Конвенция имзоланмаган\nCA NEWS агентлигининг Қозоғистон матбуотига таяниб хабар беришича, Ўзбекистон қозоғистонлик маҳкумларни Қозоғистонга топширишдан бош тортмоқда.\nҚозоқ матбуотига кўра, мамлакат Бош прокуратураси айни масалани икки мамлакат президентлари мулоқоти кун тартибига кўтариб чиқишни режалаштирмоқда.\nЎзбекистон ҳозирга қадар Қозоғистон билан маҳкумларни топшириш ҳақидаги Конвенцияни имзоламаган.\nҚозоғистон парламентида чиқиш қилган Бош покурор биринчи муовини Иоган Меркель айни масала юзасидан ўтган ҳафта Қозоғистон президенти маъмуриятига мактуб йўлланганини айтди.\nУнинг билдиришича, ҳаммаси бўлиб хориждан Қозоғистонга 25 нафар фуқаро қайтарилган.\nҲозирда хорижий мамлакатлар қамоқхоналарида икки мингга яқин қозоғистонлик жазо ўтамоқда, дея билдирди Иоган Меркель.


Туркистон Мухторияти « Ўзбекистон Халқ Ҳаракати\n14 July 2019 - 15:14\n1917 йил октябр-ноябр ойларида Тошкент ва Қўқонда юз берган воқеалар Туркистонда ижтимоий-cиёсий ҳаракатларнинг кучайишига сабаб бўлди. Қўқон шаҳрида 1917 йил 26-28 ноябр кунлари Туркистон ўлка мусулмонларининг фавқулодда IV қурултойи бўлиб ўтди. Демократик мусулмон зиёлилар талаби билан Туркистон аҳолисининг европалик қисми вакиллари ҳам қурултойда тенг ҳуқуқли бўлиб иштирок этдилар. Қурултойнинг 27 ноябр куни қабул қилинган қарорида шундай дейилади: “Туркистонда яшаб турган турли миллатга мансуб аҳоли Россия инқилоби даъват этган халқларнинг ўз ҳуқуқларини ўзлари белгилаш хусусидаги иродасини намоён этиб, Туркистонни Федератив Россия Республикаси таркибида ҳудудий жиҳатдан мухтор деб эълон қилади”.\n28 ноябрда ташкил топаётган давлатнинг номи аниқланиб “Туркистон Мухторияти” деб аталадиган бўлди. Бутунроссия Таъсис съезди чақирилгунга қадар ҳокимият тўла равишда Туркистон Муваққат Кенгаши ва Туркистон Халқ (Миллий) Мажлиси қўлида бўлиши ҳақида қарор қабул қилинди. Муваққат кенгаш аъзоларидан 12 кишилик ҳукумат тузиладиган бўлди. Қурултой жараёнида Туркистон Миллий Мажлиси 32 кишидан иборат қилиб сайланди. Туркистон Мухториятининг Муваққат ҳукумати таркибига мухториятчилик ҳаракатининг фаол иштирокчилари, жумладан, қуйидагилар хукумат аъзолари бўлдилар:\nМуҳаммаджон Тинишбоев – Бош вазир, ички ишлар вазири, 2-чақириқ Давлат Думасининг аъзоси, Муваққат ҳукумат Туркистон комитетининг аъзоси, темир йўл муҳандиси.\nИслом Султон Шоаҳмедов (Шагиахмедов) – Бош вазир ўринбосари, Бутунроссия Мусулмонлари Кенгаши Марказий қўмитасининг аъзоси, ҳуқуқшунос.\nМустафо Чўқай – ташқи ишлар вазири, Муваққат ҳукумат Туркистон комитетининг аъзоси, Туркистон ўлка Мусулмонлар Шўросининг раиси, ҳуқуқшунос.\nУбайдулла Хўжаев (Убайдуллахўжа Асадуллахўжаев) – ҳарбий вазир, Бутунроссия Мусулмонлар кенгаши Марказий қўмитасининг аъзоси, ҳуқуқшунос.\nҲидоятбек Юрғули (Юрали) Агаев – ер ва сув бойликлари вазири, агроном.\nОбиджон Маҳмудов – озиқ-овқат вазири, Қўқон шаҳри думасининг раис ўринбосари, жамоат арбоби\nАбдураҳмон Ўрозаев – ички ишлар вазирининг ўринбосари, ҳуқуқшунос.\nСоломон Абрамович Герцфелд – молия вазири, ҳуқуқшунос.\nМуваққат ҳукумат таркибига кириши лозим бўлган қолган 4 ўрин европалик аҳоли вакиллари орасидан номзодлар кўрсатилиши учун уларга ажратилди.\nҚурултой тугагач, 1 декабрда Туркистон Мухториятининг Муваққат ҳукумати аъзолари (барча 8 киши) имзолаган махсус Мурожаатнома эълон қилинди. Ушбу Мурожаатномада Туркистондаги барча аҳоли: ирқи, миллати, дини, жинси, ёши ва сиёсий қарашларидан қатъий назар, улар якдиллик ва ҳамжиҳатликка даъват этилган эди. Шунингдек, Туркистон Мухторияти ҳукуматининг Миллий давлатчиликнинг қарор топишини жўшқин муборакбод этиб, матбуотда таниқли маърифатпарварлар, диний, жамоат ва сиёсат арбоблари бирин-кетин чиқишлар қилиб, Мухториятни табрикладилар. Ўша пайтда чоп этиладиган “Улуғ Туркистон” газетаси саҳифалари Қўқон, Самарқанд, Тошкент, Каспиёрти вилоятидан Туркистон Мухториятини қўллаб-қувватловчи хабарлар билан тўлиб тошган эди.\nЯнги ҳукумат фаолияти фақат Қўқонда ёки Фарғона водийсида эмас, балки бутун Туркистон минтақасида яшаётган туб ер аҳолиси томонидан қизғин қўллаб-қувватланганлиги боис, Туркистон Мухторияти ҳукумати қисқа муддат ичида халқ орасида катта эътибор қозонди. Шунинг учун ҳам маърифатпарвар Фитрат Мухторият эълон қилинган тунни “Миллий лайлатулқадримиз” деб атади.\nХалқ оммасининг қизғин қўллаб-қувватлашидан илҳомланган Мухтор ҳукумат вакиллари жадал фаолият бошладилар. Дастлабки кунлардан бошлаб Миллат мажлиси томонидан тасдиқланган қонунлар эълон қилиниб, янги ҳукумат давлат Конституциясини тайёрлаш учун таниқли ҳуқуқшуносларни жалб этди. Бир нечта ҳукумат газеталари ўзбек, қозоқ ва рус тилларида нашр этила бошланди. Шунингдек, ҳукумат миллий қўшинни ташкил қилишга алоҳида эътибор қаратди. Ҳарбий вазир Убайдулла Хўжаев иштирокида ўтказилган кўрик-парад вақтида аскарлар сони 2000 нафарга етган. Бундан ташқари Қўқонда Эргаш қўрбоши раҳбарлик қилган икки мингга яқин миршаблар ҳам бор эди.\nЯнги ҳукумат иқтисодий соҳада 30 миллион сўм миқдорида ички заём чиқаришни йўлга қуйди. Чунки газеталарни нашр қилиш, мухторият қўшинларининг таъминоти ҳамда ҳукуматнинг ички ҳаражатлари учун маблағ зарур эди. Шунингдек, янги ҳукумат аъзолари очлик гирдобида қолган Туркистон аҳолисига Оренбург орқали ғалла келтириш муаммосини ҳал қилиш учун ҳам амалий қадамлар ташлади.\nАммо, умумхалқ томонидан қўллаб-қувватланган Туркистон Мухторияти болшевиклар томонидан маъқулланмади. 1917 йил 13 декабрда Тошкентнинг эски шаҳар аҳолиси “ Мухтор Туркистон учун” шиори остида тинч намойиш ўтказдилар. Тошкент шаҳар советидаги болшевиклар эса, шаҳарда қуролли куч билан тартиб ўрнатишга буйруқ бердилар. Натижада тинч намойиш қатнашчилари ўққа тутилиб, 16 киши ҳалок бўлди.\nШунга қарамасдан, Мухторият ҳукуматини қўллаб-қувватлаш давом этаверди. Хусусан, 1917 йил 26-30 декабр кунлари Қўқон шаҳрида бўлиб ўтган мусулмон ишчи, аскар ва деҳқон депутатлари I фавқулодда қурултойининг ҳам асосий масаласи Туркистон мухториятига муносабат масаласи эди. Бутун Туркистон ўлкасидан 200 яқин вакиллар қатнашган ушбу қурултой 30 декабрда Туркистон мухторияти ҳукуматини қўллаб-қувватлаш, шунингдек, Туркистон ўлкаси Халқ комиссарлари Советига ишончсизлик билдириш ҳақида қабул қилган декларациясида қуйидаги фикрлар бор эди: “Туркистон ўлкаси Халқ Комиссарлари Совети барча аҳоли айниқса, мусулмонлар ҳоҳиш-истакларининг ифодачиси эмаслиги; Туркистон ўлкаси халқлари иродаси икки қурултойда мухторият эълон қилинганида ифодаланганлиги; Туркистонда ягона ҳукумат органи бутун мусулмонларнинг қурултойида ташкил топган ва мусулмон ишчи, аскар ва деҳқонларнинг қурултойида тўлдирилган Туркистон Мухторияти ҳукумати эканлигини эътиборга олиб, Мусулмон ишчи, деҳқон ва аскарлар қурултойи Туркистон Халқ Комиссарлари Советига ҳокимиятни дарҳол Туркистон Мухторияти ҳукумати ва Миллат Мажлисига топширилсин деб истак билдиради”.\nТаъкидлаш лозимки, янги давлатчилик барча миллий гуруҳларнинг мутаносиблиги принциплари, умумдемократик ва миллий қадриятларнинг ўзаро уйғунлиги асосида барпо этилган эди. Юқорида қайд этилганидек, Туркистон Мухториятининг Муваққат ҳукумати аҳолини озиқ-овқат ва кундалик эҳтиёж маҳсулотлари билан таъминлаш, ўз молиявий жамғармасини яратиш, турли-туман сиёсий партиялар ва ҳаракатлар билан ўзаро ҳамкорликни йўлга қўйиш вазифаларини ҳал қилиш юзасидан қизғин ҳаракатларни амалга ошира бошлаган эди. Совет ҳокимиятидан фарқли ўлароқ, Туркистон Мухторияти ҳукумати қонуний асосда ташкил этилган эди. Туркистон Мухторияти ҳукумати кенг мусулмонлар оммаси ва демократик кайфиятдаги европалик аҳолининг ваколатини олган эди. Шунинг учун ҳам айтиш мумкинки, Туркистон Мухторияти ўз тақдирини ўзи белгилаган халқ республикаси эди.\nАммо, ўлка болшевиклари Туркистон Мухторияти ҳукуматига катта хавф деб қарадилар. 1918 йил 19-26 январ кунлари Тошкентда бўлиб ўтган Туркистон ўлкаси ишчи, солдат ва деҳқон депутатларининг фавқулодда IV съездида Мухториятга бутунлай салбий муносабат билдирилди. Ушбу съезд Туркистон Мухторияти ҳукумати ва унинг аъзоларини қамоққа олиш ҳақида қарор чиқарди. Съезд болшевиклар фракциясининг Туркистон Мухторияти тўғрисидаги резолютсиясини қабул қилди. Ушбу резолютсияда Туркистон қонуний ҳукумати мунофиқларча “қорагуруҳчилар тўдаси” деб аталди. Бу ҳам етмагандек, бу съезд болшевикларнинг тазйиқи остида қонуний кучга эга бўлган, туб ерли аҳоли манфаатларининг ҳимоячиси бўлиб майдонга чиққан ўлкадаги илк демократик ва халқчил ҳукумат- Туркистон Мухторияти устидан шафқатсиз ҳукм чиқарди.\n1918 йил 30 январда Туркистон ХКС Мухторият ҳукуматини тугатиш учун ҳарбий ҳаракатлар бошлади. Туркистон болшевиклари бунинг учун қизил аскарлардан ташқари арманларнинг “Дашноқтцутюн” партияси аъзоларидан тузилган бешафқат қуролли дружиналаридан ҳам кенг фойдаландилар.\n31 январ куннинг иккинчи ярмида бошланган жанглар бир неча кун давом этди. Қон тўқилишини олдини олиш мақсадида музокаралар олиб бориш ҳаракатлари натижа бермади. 1918 йил 19 февралда Қўқон шаҳрида фаолият кўрсатаётган Туркистон Мухторияти ҳукумати болшевикларинг қонли ҳужумлари натижасида ағдариб ташланди. Ҳукумат бошлиғи Мустафо Чўқай шаҳарни тарк этиб, яширинишга мажбур бўлди. Вазирларнинг айримлари ҳалок бўлди, айримлари қўлга олинди. Даҳшатли жанглар ва талон-тарожлар натижасида 10000 қўқонлик ўлдирилди.\nТуркистон Мухторияти ҳукуматининг ағдарилиши туркистонликлар томонидан Россиянинг Туркистонга нисбатан тажовузкорона режалари мавжудлигининг янги далили сифатида қабул қилинди ва улар қўлларига қурол олиб ўз Ватанларини босқинчилардан ҳимоя қилишга отландилар. Бу билан Туркистонда советларга қарши истиқлолчилик ҳаракатига асос солинди.\nБоҳодир Эшов, «Ўзбекистон давлатчилиги ва бошқаруви тарихи», Тошкент-2012


Яна мардикор бозори ҳақида » "Оқдарё овози" газетаси\nЯна мардикор бозори ҳақида\nТуманимизнинг маркази ҳисобланган Амур Темур кўчасида ҳар куни эрта тонгдан то шомга қадар одамлар тўпланишадиган жой, яъни "Мардикор бозори" пайдо бўлганлигига анча вақт бўлганлигини ҳаммамиз жуда яхши биламиз. Гоҳида ёмғир, гоҳида қор ёққанда, яъни қаҳратон қиш чилласи бўлсин ёки ёзнинг иссиқ саратонларида ҳам улар ўзларини панага ҳам олишмасдан(аслида пана жойнинг ўзи йўқ), кимдир келиб ишга олиб кетишини кутишади. Ахир улар кунлик топган пулларини рўзғорига, бола-чақасини боқишга олиб боришлари керак-да. Айрим хотин-қизларимиз эса ўзимизнинг туманда бўлмасада, бошқа жойларга боришиб, кунлик хизмат билан шуғулланишиб, бола-чақасини боқишмоқда. Ахир бугунги кунда ҳар бир киши ҳам чиройли ҳаёт кечиришга, болаларини ҳам моддий, ҳам маънавий жиҳатдан таъминлашга ҳаракат қилар экан, бунинг учун ҳар бир оилага ҳам фақат ойликнинг ўзига қараб яшаш тўғри келмайди-да. Буни ҳаётнинг ўзи кўрсатиб турибди.\n- Турмуш ўртоғимнинг қўли гул уста, дейди бир танишим. - Устачилик билан 4 нафар фарзандимизни боқиб вояга етказмоқдамиз, лекин рўзғор ва болаларнинг эҳтиёжи учун борган сари биргина эримнинг топгани етарли бўлмаяпти, унга ҳам қийин. Шу боис, турмуш ўртоғимдан яширинча баъзида мен ҳам бировларнинг уйига бориб, хизматини қилиб, озми-кўпми пул топишга, харажатлар учун ўз ҳиссамни қўшишга ҳаракат қилмоқдаман. Ахир болаларимизнинг 2 нафари студент, тўлов контракти асосида таҳсил олишади.\nТўғри бошқа жойларда ҳам бундай манзарани кўп учратганмиз. Катта кўчаларнинг бир томонида эркаклар, ёш йигитлар, бир томонида эса аёллар, хотин-қизлар халқимиз тили билан айтганда "мардикор бозори"га тўпланишиб турганлигининг гувоҳи бўлганмиз. Уларнинг бу ерга тўпланиб туришларининг сабаби битта, у ҳам бўлса бировнинг уйига бориб бўлсада, мардикорлик қилиш эвазига оиласини, бола-чақасини боқишдан иборат.\nЖамиятимизнинг ана шундай ишсиз қатламини иш билан таъминлаш, ишга жалб қилиш мақсадида курслар ташкил қилиш лозим, деган таклиф билан чиққанида вилоят ҳокими Эркинжон Турдимовнинг фикр-мулоҳазалари ижтимоий тармоқларда кўплаб мунозараларга сабаб бўлган эди. Янги йил байрами арафасида эса вилоятимизда "Мардикор бозори" ўрнида вақтинча бир марталик иш билан таъминлаш бюроси ўз фаолиятини бошлаганлигини эшитиб, ростини айтганда хурсанд бўлдик.\nБюрода эркаклар ва аёллар кутиш заллари, 20 ўринли ошхона ва ётоқхона, иш қуролларини ижарага бериш, ички ишлар ва тиббиёт ходими, бюро ходимлари, маънавият ва ювиниш хоналари мавжуд экан.\nБюро томонидан иш изловчи фуқароларга, шунингдек, иш берувчи хусусий шахсларга хизматлар текин кўрсатилиши билан аҳамиятли бўлиб, бир қатор вазифалар бюронинг асосий вазифаси этиб белгиланганлиги "Мардикор бозори"да турли хил қийинчилик ва муаммоларга дуч келаётган кўплаб одамларнинг оғирини енгил, узоғини яқин қилишига ишончимиз комил.\nДарҳақиқат, "Мардикор бозори" деб ном олган эскича атамага янгича назар, янгича эътибор билан қараш вақти етиб келганлигини давр тақоза этмоқда. Бу албатта, кунлик ва вақтинчалик иш билан шуғулланаётган кишиларимиз учун янги имкониятлар эшигини очиб беришига шак-шубҳа йўқ. Тегишли мутасаддилар эса қанчадан-қанча фуқароларимизга, уларнинг оилаларига ана шундай ишга жойлаштириш бюроси орқали беминнат ёрдам кўрсатишган бўлар эди. Туманимизда ҳам аҳолини вақтинчалик бир марталик иш билан таъминлаш марказини очиш ҳақида туманимиз раҳбарлари, депутатлар бир бора ўйлаб кўришса, мақсадга мувофиқ бўлар эди.


ССВ: Энди инвесторлар ўзлари истаган давлат тиббиёт муассасасига инвестиция киритиши мумкин » Yangiliklar agregatori - OXO.UZ\nССВ: Энди инвесторлар ўзлари истаган давлат тиббиёт муассасасига инвестиция киритиши мумкин\nМамлакатимизда соғлиқни сақлаш тизимида олиб борилаётган жадал ислоҳотлар самараси ўлароқ хусусий тиббиёт соҳаси ривожига ҳам алоҳида эътибор қаратилмоқда. Бу ҳақда Миллий матбуот марказида Соғлиқни сақлаш вазирлиги томонидан ташкил этилган «Хусусий тиббиёт тизимини ривожлантириш, ҳар томонлама қўллаб-қувватлаш ва янада рағбатлантириш масалалари» мавзусида бўлиб ўтган матбуот анжуманида алоҳида қайд этилди.\nТаъкидлаб ўтилганидек, бу борада 2019—2025 йилларда Ўзбекистон Республикаси соғлиқни сақлаш тизимини ривожлантириш концепциясида белгиланган устувор йўналишлар ижроси муҳим ўрин тутмоқда. Жумладан, хусусий соғлиқни сақлаш тизими, давлат-хусусий шериклигини ва тиббий туризмни ривожлантириш, соғлиқни сақлаш соҳасига инвестицияларни кенг жалб этиш учун қулай шарт-шароитлар яратиш ва рақобат муҳитини яхшилаш борасида изчил саъй-ҳаракатлар олиб борилади. Эътиборли томони, рақобатни шакллантириш, ихтисослаштирилган тиббий хизматларни ривожлантириш, хусусий шифохоналарни кўпайтиришга жиддий аҳамият бериляпти.\n«Президентимиз Шавкат Мирзиёевнинг 2017 йил 1 апрелдаги «Соғлиқни сақлаш соҳасида хусусий секторни янада ривожлантириш чора-тадбирлари тўғрисида»ги қарори соҳа ривожида муҳим қадам бўлди. Унга мувофиқ, хусусий тиббиёт муассасалари шуғулланиши мумкин бўлган тиббий ихтисосликлар 50тадан 126тага кўпайди. Хусусий клиникаларга қатор молиявий имтиёзлар берилди. Бундан ташқари, лицензия олиш учун берилган аризани кўриб чиқиш муддати 30 кундан 20 кунга қисқартирилди, лицензия олиш учун тўланадиган давлат божи энг кам иш ҳақининг 10 бараваридан 5 бараваригача камайтирилди. Бундан ташқари, Соғлиқни сақлаш вазирлигида Давлат-хусусий шерикликни ва тиббий туризмни ривожлантириш бош бошқармаси ташкил этилиши ҳам соҳа ривожида муҳим аҳамият касб этди. Натижада, хусусий тиббиёт муассасаларини ривожлантириш бўйича сезиларли ишлар амалга оширилиб, кўрилган чоралар туфайли 2018 йилда хусусий тиббиёт ташкилотлари сони 889тага кўпайиб, умумий сони 4670дан ошди.\nШунингдек, Ўзбекистон Республикаси Президентининг 2019 йил 16 апрелдаги «Соғлиқни сақлаш соҳасида давлат-хусусий шерикчилигини ривожлантириш бўйича чора-тадбирлар тўғрисида»ги қарори тиббиёт соҳасида янги даврни бошлаб берди, десак муболаға бўлмайди. Ушбу ҳужжат давлат ҳамда хусусий секторларнинг бирлагикда ишлаши, инвесторларнинг Ўзбекистон ҳудудида, давлат секторида фаол фаолият юритиши учун ҳуқуқий асос бўлиб хизмат қилади», дейилади Соғлиқни сақлаш вазирлиги Жамоатчилик билан алоқалар бўлими хабарида.\nАнжуманда эндиликда инвесторлар ўзларига қулай бўлган муҳитда, ўзлари истаган давлат тиббиёт муассасаларига инвестиция кириш имкониятига эгалиги таъкидланган. Хусусий шерикни танлаб олиш тендер асосида ёки тўғридан-тўғри музокаралар ўтказиш орқали амалга оширилади. Битимнинг амал қилиш муддати давлат ва хусусий шерик томонидан белгиланиб, бунда у уч йилдан кам бўлмаслиги ва 49 йилдан ошмаслиги лозим бўлади.\nБундан ташқари, хориждан тиббий асбоб-ускунани ҳар қандай юридик шахс олиб келган тақдирда уларга нисбатан божхона имтиёзлари қўлланадиган бўлди. Мазкур қарори билан хорижий тиббиёт ускуналарини олиб кираётган тадбиркор ва инвесторлар учун умумий қиймати 200 миллион АҚШ доллари тенг бўлган имтиёзли кредитлар линияси очилади. Ушбу қарор билан белгиланган механизмларда давлат тиббиёт муассасаларида хусусий тиббиёт муассасалари учун тенг имкониятлар берилиб, инвесторларнинг давлат тиббиёт муассасаларига кириб, ҳамкорликда фаолият ташкил қилиш имконият яратиб беради.\nСоғлиқни сақлаш вазирлигида янги лавозим жорий этилди. У президент томонидан тайинланади\nҲудудларда соғлиқни сақлашни ташкил этишнинг “кластер” модели шакллантирилади — Президент фармони


ОДКБ ҳарбийлари "террорчилар"ни додини берди - видео - 18.10.2019, Sputnik Ўзбекистон\nОДКБ ҳарбийлари "террорчилар"ни додини берди - видео\nНижний Новгород яқинида Арманистон, Беларус, Қозоғистон, Қирғизистон, Россия ва Тожикистондан келган 3 минг ҳарбийлар иштирокида акситеррорчилик ўқув... 18.10.2019, Sputnik Ўзбекистон\n© Пресс-служба Западного военного округа\nНижний Новгород яқинида Арманистон, Беларус, Қозоғистон, Қирғизистон, Россия ва Тожикистондан келган 3 минг ҳарбийлар иштирокида акситеррорчилик ўқув машғулотлари ўтказилди. Қўйилган барча вазифалар муваффақиятли бажарилди.\nМаневр режасига асосан, Нижнегород вилоятидаги "Мулино" полигонида жангарилар гуруҳи бутун шаҳарни қўлга олди. Ҳарбий бўлинмалар "асирларни" озод қилди ва шартли террорчиларни зарарсизлантирди.\nКейинчалик ҳарбийлар "жангариларга" ёрдамга келган гуруҳларнинг зарбасини қайтаришди.\nМашқларга ҳарбий қўшин, зирҳли техника, ҳарбий авиация жалб қилинди.\nЭнг қизиқарли ҳолатларни Sputnik видеосида томоша қилинг.\n"Ўзаро муносабатлар-2019" комплекс машқларининг кейинги босқичлари ОДКБ таркибига кирувчи республикаларнинг ўқув полигонларида бўлиб ўтади.\nСентябрь ўрталарида Тўрақўрғон полигонида Ўзбекистон ва Тожикистон ҳарбий хизматчилари иштирокида шу каби машғулотлар бўлиб ўтганди.\n18:08Олтин медаль учун 200 минг $: ўзбек спортчилари пул мукофоти билан рағбатлантирилади\n17:55Назарбоев "Спутник V" билан эмланди


Ўзига ҳос жиҳатли аёл — Dilkashradio.com\nЎзига ҳос жиҳатли аёл\nАссалому алайкум қадрдон бекалар. Қадимги Аҳд китобида ёзилган аёллар орасида энг ўзига ҳос характерлиси бу Момо Ҳаво эди. Каломда бу ҳақида жуда кўп ёзилган. Одам Атонинг рафиқаси бўлган бу аёлга нисбатан учта исм ишлатилган. “Аёл” – чунки у эркакдан олинган. “Шунда одам айтди: “Ниҳоят, бу менинг суякларимдан пайдо бўлган суякдир, Менинг этимдан яралган этдир. У Хотин, деб аталгай, Чунки у эркакдан яратилгандир,” деб ёзилган. “Аёл” исмдан кўра кўпроқ келиб чиқиши, эркак билан муносабатига қарата берилган номдир. Сўзма-сўз таржима қилганда у сўз эски иброний тилида “эркакнинг аёли” деган маънони билдиради. Кейин эса Ҳаво ҳам унинг эри ҳам бир сўз “Инсон” деб номланди. “Худо инсонларни эркак ва аёл қилиб яратди. Худо уларни яратгандан кейин Инсон, деб ном қўйиб, уларга барака берди.” Худованд уларни “бир тана” қилиб яратди ва уларга бир исм берди.\nҲаво деган исм эса кейинроқ уларнинг гуноҳидан сўнг берилди. “Хотин жамики инсонларнинг онаси бўлгани учун, Одам Ато b унга Момо Ҳаво, деб исм берди. Бу исм унинг руҳий ҳаётининг тақдири ни белгилаб берди. Ҳаво исмининг маъноси “ҳаёт” ёки “ҳаёт берувчи”дир. Ёки ҳамма ҳаёт эгаларининг онаси, деган маънони ҳам беради. Одам Ато уни гуноҳнинг бошланишига ишора қилиб, “ўлим” деб атаса ҳам бўларди, аммо гуноҳ бир кун келиб, шу аёлнинг зурриёти орқали йўқ қилинишига умид қилиб, “Ҳаво” деб номлади. У ер юзида яшаган, Худованд ўз қўли билан ясаган биринчи аёл. У ҳеч қачон бола, ўсмир қиз ёки канизак бўлмаган. Ер юзида биринчи туғилган қиз фарзанд бу Ҳавонинг биринчи қизи эди. Калом шундай дейди: “Шис туғилгандан кейин, Одам Ато 800 йил яшаб, яна ўғил–қизлар кўрди.” Одам Ато қанча қиз фарзанд кўргани ҳақида ҳеч нарса дейилмаган, аммо момо Ҳаво ҳам эри Одам Ато каби 900 йил атрофида яшаган бўлса, унда шубҳасиз жуда кўп қиз фарзандлар кўрган.\nХудованд Одам Ато учун яратган жуфтнинг руҳий вазифаси ҳам бор эди. У келажакдаги Масиҳ жамоатининг рамзи эди. У Одам Атонинг қовурғасидан олиб ясалгани учун, Худо ҳам, унинг турмуш ўртоғи ҳам уни жуда ҳимоя қилишган. Каломда у ҳақида башорат қилиниб шундай дейилган: “Бу ҳодиса Муқаддас Битиклардаги: “Биронта ҳам суяги синдирилмайди”, деган сўзлар амалга ошиши учун рўй берди.” Унинг жойи куёвнинг ёнида, у Худованднинг ҳузури ва У билан муносабат қилиш учун яратилган. Ҳаво “хотин” деб аталган биринчи аёл эди. Эркакдан олиниб, унинг шериги ва мададкори бўлиш учун яратилган. Одам мукаммал қилиб яратилган бўлсада, Худованд одамнинг ёлғиз бўлиши яхши эмас, деб унга муносиб ёрдамчи яратди. Худонинг мақсади аёл одамга ёрдамчи, севимли ёр ва унинг муносабатидан роҳатланадиган инсон бўлиши эди. Бир сўз билан айтганда Худованд аёлни эркакка, гўзал туҳфа қилиб берди.\nМомо Ҳаво дунёдаги энг биринчи ва энг чиройли аёл бўлган. Албатта дунё чирой ҳақидаги тамойилларини ўзгартирган, аммо момо Ҳавонинг гўзаллиги ҳаммасидан ҳам ортиқ эди. Унинг гўзаллигини оширадиган соҳта ҳеч нима йўқ эди. Муқаддас Каломда Ҳаво тасвирлаб берилмаган бўлсада, мукаммал ва қудратли Худо албатта севимли Одам Ато учун энг гўзалини яратгани аниқ. Чунки биринчи марта Одам Ато аёлни кўрганда шундай деди: ““Ниҳоят, бу менинг суякларимдан пайдо бўлган суякдир,\nМенинг этимдан яралган этдир. У Хотин, деб аталгай, Чунки у эркакдан яратилгандир.” Худованд ўз қўллари билан яратган аёл ҳақиқий гўзалликнинг намунаси бўлиши керак. Момо Ҳавонинг авлодидан бўлган Соро ҳақида шундай дейишган: “Соро ўз замонасининг энг гўзал аёли бўлган.”


Ўзбекистонга бериб юборилган йигит бедарак кетди\n21 январ 2021, Тошкент вақти: 14:12\nХалқаро ичимлик суви кунида "Эркин микрофон" суҳбатдошлари билан шу мавзуда гаплашдик. Лекин қийин аҳволга тушиб қолган ўзбекистонликлар арзини ҳам тингладик.\nУкам Жамшид бедарак?\nЎзбекистонда диний айбловлар билан қидирувга берилган 27 ёшли Жамшид Нуруллаев 15 августга ўтар кечаси Россия кучишлатар тизимлари томонидан расмий Тошкент измига бериб юборилгани тўғрисида Озодлик хабар қилган эди.\nАйни пайтда укам Жамшид Нуруллаев Ўзбекистоннинг қайси қамоқхонасида экани ҳақида хабар топа олмадим, дейди қашқадарёлик Ибодулла Нуруллаев.\n- Мен Қашқадарëданман. Жамшид масаласи бўйича телефон қилган эдим. Мен Жамшиднинг акаси Ибодулла бўламан.\nОзодлик: Нима бўлган эди?\n- Москвада қамаб Ўзбекистонга экстрадиция қилиб юборишган эди. Смоленск шаҳри, Гагаринский районда Жамшидни ушлашганда.\nОзодлик: Ўзбекистонга депортация қилишдими?\n- 15 август куни экстрадиция қилиб юборишган эди. 14 август куни кечқурун чиқариб юборишган, 15 август куни Тошкентга тушган. Ҳозир ҳамма ëқдан қидираяпмиз, аммо топа олмаяпмиз. 1985 йилда туғилган.\nОзодлик: Укангизни нимада айблашаяпти?\n- 2005 йилнинг охирларида уни 159, 244 билан айблашиб 9 йилга қамашган эди. Югур-югур билан амнистияга тушиб 1 йилу 1 ойда чиққан эди. Документларининг сроклари ўтиб кетган эди бу ëқда юриб. У ëққа бориб документ қилишнинг ҳеч иложи бўлмади. Москвада юрган эди. Документи бўлмагани учун ушлаб Ўзбекистонга қайтариб юборишди. Ҳозир ҳеч қаерда йўқ. Топилмаяптида. Ҳамма ëқдан суриштириб ëтишибди. Ҳеч ким жавоб бермаяпти, дейди Нуруллаев Ибодулла.\nПоп туманида ичимлик сув бир кунда бир марта берилади\nНаманганнинг Поп туманидаги 41 яшар уй бекаси Зарифа опа ҳаëтнинг ўзи сувни тежашга мажбур қилаëтгани ҳақида гапирди.\n- Тежаш керкада. Чунки бизнинг маҳаллада роса соати билан бераяпти. Ўзимиз ҳам эконом қилиб идишларга олиб эҳтиëт қилаяпмиз. Ҳовлиларга сепишга водопровод сувини ишлатмаяпмиз.\nОзодлик: Водопроводда сув борми ўзи?\n- Келаяпти, соати билан келаяптида.\nОзодлик: Бир кунда қанча соат бераяпти?\n- Энди бизники паст, сув тўхтайдию охирида. Тепада 1-1,5 соатда тўхтайди. Бизники паст тўпланиб қолганига ҳарқалай тўрт-беш соат кучсиз оқиб туради. Бир тўхтаб бир ойча сув бўлмади ҳисобда маҳалламизда. Роса қийналдик. Ҳозир илгаригидай сувни очиб қўйиш йўқ. Ҳамма эҳтиëт қилаяпти.\nОзодлик: Ҳаммом масаласи қанақа?\n- Унақага биз тепада бочок ўрнатганмиз. Ўшани тўлдириб оламиз. Ўшандан фойдаланамизда. Ëки пақирда олиб кирамиз.\nОзодлик: Олдин сув бемалол эди-а?\n- Илгари бизда умуман сув тўхтамас эди. Ҳеч ким идиш ҳам ишлатмас эди. Энди ҳозир сув нима бўлганига ҳамма идишларга тўлдириб олаяпти. Ҳарқалай сув келгунча бемалол етаяпти. Душга ҳам болалар кўпроқ сув келганда киради. Шунчалик бериб туришибди раҳмат. Худога шукур қиламиз. Бир хил жойларда умуман йўқку, дейди поплик Зарифа опа.\nИштиҳонда сув мўл\nСамарқанднинг Иштихон туманида электр пайвандчи бўлиб ишлаган Санжарали бу йил ëғингарчилик кўп бўлгани боис сув мўл-кўллигини айтади.\n- Водопроводни билмадимку, лекин сув ҳозир яхши дейди. Бу йил ëғингарчилик яхши дейди. Телефон қилиб гаплашаман уйдагилар билан.\nОзодлик: Иштихонда сув ҳар йил яхши бўладими ëки бир йиллари муаммо бўлиб турадими?\n- Ҳар доим яхши бўлади. Муаммо йўқ лекин. Бу йил ëғин кўп бўлиб сел келиб, Иштихондаги кўп уйларга зиëн етган. Ичимлик сувини билмадим. Чунки бизлар тоғли жойда яшаймиз.\nОзодлик: Ичимлик сувини қанақа оласизлар?\n- Қудуқдан оламиз, дейди иштихонлик Санжарали.


ЎзА - Ҳашар – элга ярашар\n18.08.2018 13:34 Чоп этиш версияси\nҚарши шаҳрида умумхалқ ҳашари миллийлигимизни ифодаланган ҳолда, халқимизга хос равишда эрта тонгдан от-араваларда карнай-сурнай садолари остида барча-барчани умумхалқ хайрия ҳашарига чорлаган ҳолда бошланди.\nМамлакатимиз мустақиллигининг йигирма етти йиллик байрамини муносиб нишонлашга тайёргарлик кўриш, халқимиз орасида миллий қадриятларимизга хос бўлган ўзаро меҳр-оқибат ва ҳамжиҳатликни янада кучайтириш, маҳаллалар, аҳоли турар-жойларини ободонлаштириш мақсадида ўтказилаётган умумхалқ ҳашари юртимизни янада файзли бўлишида ўзига хос вазифани ўтайди.\nШу муносабат билан умумхалқ хайрия ҳашари мамлакатимизнинг барча ҳудудларида бўлгани каби, Қашқадарё вилоятининг қишлоғу маҳаллаларида ҳам уюшқоқлик билан ўтказилмоқда.\nУмумхалқ хайрия ҳашари барча ташкилотлар, муассасалар, корхоналар, шунингдек, фуқаролар йиғинлари ҳудудида уюшқоқлик билан ташкил этилиб, ҳозиргача ушбу ҳашарда 910 мингдан зиёд фуқаро қатнашди.\nКун мобайнида эл-юрт юмушига бел боғлаган ҳашарчиларнинг ғайрат-шижоати билан вилоятнинг 3 минг 869 гектар майдонида ободонлаштириш ишлари, 4 минг 665 километр узунликдаги ариқ-зовурлар тозаланиб, 41 зиёратгоҳ ва 528 қабристон тартибга келтирилди.\nШунингдек, 1 минг 148 минг дона дарахтга шакл берилиб, оқланди. Умумий ҳисобда ҳашарда 1 минг 495 техника жалб этилди.\n– Ҳашар инсонларга меҳр-оқибат, одамийликдан сабоқ берувчи бебаҳо тарбиявий аҳамиятга эга тадбирдир. У ўзаро меҳр-оқибат ришталарини, боғлайди, – дейди “Маҳалла” хайрия жамоат фонди вилоят кенгаши бош мутахассиси Юлдуз Равшанова. – Анъанага кўра, бу галги хайрия ҳашарида ҳам кекса ва ногиронлар, ёлғиз қариялар, боқувчисини йўқотган, кам таъминланган оилаларга меҳр-мурувват ёрдамлари кўрсатилди. Ҳашар кунларида вилоят бўйича 1 минг 84 нафардан зиёд кам таъминланган оиланинг уй-жойлари таъмирланиб, 20 минг 248 м2 ҳажмдаги ишлар бажарилди. Ушбу ишларга 61 миллион 342 минг сўм маблағ сарфланди. Мингдан ортиқ ёлғиз кекса ва ногиронлар, 551 та эҳтиёжманд оилага ушбу мақсадда жами 112 миллион 444 минг сўмлик ёрдам кўрсатилди.